Anul  XIX.  Sept-Oct.  1929  Nr.  9-10. 

REVISTA  ŢEQLOGICa 

=  organ  pentru  ştiinţa  şi  viata  bisericească.  = 


ABONAMENTUL:  Pe  un  an  200  Lei.  Pe  o  jumătate  de  an  lOOLei. 
-  ■=  Un  număr  ÎS  Lei.  — — — - 


Discuţii  pastorale. 


Cum  să  spovedim? 

Scriu  cu  gândul  să  provoc  discuţie. 

Dintre  toate  mijloacele  puse  la  dispoziţia  unui 
vrednic  slujitor  la  altarul  Domnului  pentru  a  lega 
de  Dumnezeu  şi  a  călăuzi  pe  credincioşi  la  bine  vre¬ 
melnic  şi  perfecţionare,  care  să  le  asigure  şi  feri¬ 
cirea  de  a  vedea  şi  petrece  în  lumina  cea  în  veci 
neapusă,  cel  mai  puternic,  dacă  e  mânuit  cu  con¬ 
ştiinţă,  pricepere  şi  deosebită  grije,  mi  se  pare  a  fi 
taina  sf.  mărturisiri.  Cutez  să  afirm,  că  acolo  unde 
duhovnicul  îşi  înţelege  chemarea  şi  e  pătruns  de 
ea,  turburătorii  de  ape  se  ostenesc  înzadar.  Nu  vor 
putea  pescui  nici  măcar  un  singur  suflet 

Lăsând  la  o  parte  laturea  de  teorie  dogmatică 
şi  canonică,  şi  privind  chestiunea  numai  în  lumină 
pastorală,  cred,  că  nicăiri  şi  la  nici  un  serviciu  din 
Biserica  noastră  nu  vom  găsi  domnind  şi  dictând 
bunul  plac  ca  în  administrarea  sfintei  taine  a  spo¬ 
vedaniei. 

Vremurile,  pe  cari  le  trăim,  sunt  aşa  de  grele 
şi  răspunderea,  pe  care  ne  am  luat-o  prin  punerea 
mânilor  arhiereşti,  atât  de  mare,  încât  trebue  să  ră- 
sturnăm  domnia  bunului  plac  şi  să  introducem  prac¬ 
tică  sever  uniformă  cu  scop  bine  precizat  şi  studiat 
amănunţit 

Regret,  că  nu-mi  pot  întemeia  afirmaţiile,  ce  le 
voiu  face,  pe  nume  de  oameni  şi  de  locuri,  ca  să 
pot  fi  riguros  controlat.  Nu  voiesc  să  acuz,  nici  să 
produc  supărări.  Intenţionez  să  constat  şi  să  discut 
principiar. 

Oricare  preot,  care-şi  pune  serios  întrebarea: 
„cum  să  spovedim",  trebue  să  treacă  prin  mari  fră¬ 
mântări  sufleteşti  până  să  dea  de  răspuns  mulţu¬ 
mitor  Mi  s’a  părut  şi  mi  se  pare  lucrul  cel  mai 
greu,  împreunat  cu  cea  mai  grozavă  răspundere  pă¬ 
mântească  şi  în  faţa  Celui  de  sus.  Un  duhovnic 
poate  pustii  împărăţia  lui  Dumnezeu  şi  o  poate  zidi ; 
poate  înmulţi  păcatul  şi  răul  între  oameni,  şi-l  poate 
izgoni  definitiv,  prin  stăruinţă,  răbdare,  iubire  şi  pri¬ 
cepere,  întronând  stăpânirea  binelui. 

Dar  nu  lucrându-se  cum  se  lucrează.  Nu  cău¬ 
tând  minimul  de  efort, 

Credinciosul  trebue  luminat,  ca  să  ştie  ce  face. 
Trebue  deci  pregătit  pentru  demna  primire  a  ace¬ 
stei  taine  mari.  înainte  de  a  i  se  da  deslegarea, 
de  care-1  împărtăşim  prea  uşor,  prin  întrebări  psi¬ 
hologic  şi  potrivit  puse,  trebue  să-l  purtăm  prin 
toate  cămăruţele  inimii  şi  prin  toate  ungherele  con- 
ştiinţii  lui,  provocând  recunoaşterea  unei  stări  im¬ 
perfecte,  deşteptând  creştineasca  virtute  a  umilirii 
fără  care  nu  este  înălţare,  şi  dându-i  nădejdea  po¬ 
sibilităţii  unei  adevărate,  reale  perfecţionări,  la  care 
să  contribui  tot  mai  mult  prin  fiecare  spovedanie 
ulterioară  Căci  ce  rost  are  altfel  canonul,  care  po¬ 
runceşte  credinciosului  să  nu  schimbe  duhovnicul? 

Să  urmărim  cum  se  face  azi  o  spovedanie  şi 
apoi  să  căutăm  calea  cea  mai  potrivită,  care  să  asi¬ 
gure  bună  rodire. 

Vorbiam  de  o  pregătire  a  credinciosului  în  ve¬ 
derea  primirii  sf.  taine  a  pocăinţii.  Se  face  din 
partea  unui  număr  aşa  de  mic  de  duhovnici,  încât 
liniştit  pot  afirma  că  nu  există.  Căci  nu  poate  fi  nu¬ 
mită  pregătire  anunţarea  din  uşa  altarului,  că  „în 
ziua  —  cutare  —  fac  spovedanie". 

Deci  să  vedem  cum  se  spovedeşte. 

în  unele  părţi  nu  se  face  molitvă,  ci  socot  drept 
molitvă  rugăciunea,  care  premerge  ecteniei  şi  „des* 
legării".  In  alte  părţi  se  ceteşte  molitva  [rugăciunile 
dela  începutul  ceremonialului)  „pentru  tot  satul" 
întruna  din  Dumineci  sau  sărbători,  indiferent  că 
sunt  ori  nu  sunt  de  faţă  toţi  câţi  se  vor  spovedi 
Alţii  o  cetesc  numai  peste  ceice  sau  prezentat 
anume  pentru  aceasta. 

Urmează  „cercetarea  conştiinţă"  —  întrebarea. 
Câte  deosebiri  şi  în  această  privinţă.  Unu  nu  în¬ 
treabă  de  loc,  ci  se  mulţumesc  cu  cele  2 — 3  păcate,  — 
foarte  des  rostite  după  şablon :  „om  n  am  omorât,  foc 
nam  dat,  încolo  toate  le-am  făcut",  —  îl  „canonesc" 
şi-i  dau  deslegarea.  Alţii  întreabă,  dar  superficial  şi 
cu  sfială.  Şi  câtă  stângăcie  în  punerea  de  întrebări 

Majoritatea  duhovnicilor  pun  pe  penitent  în  ge¬ 
nunchi  sub  patrafir  [epitrahil].  Mai  puţini  îl  întreabă 
privindu-1  în  faţă. 

Locul  unde  fac  spovedania  nu  joacă  nici  un 
rol.  Unii  spovedesc  acasă,  alţii  în  şcoală  şi  puţini 
în  biserică.  De  regulă  motivează  cu  frigul. 

Unii  au  simplificat  de  tot  spovedania.  Sunt  co¬ 
mune  în  Munţii  Apuseni  unde  preotul  îşi  trimite 
un  înainte  mergător  care  vesteşte  din  loc  în  loc  că 
„părintele  face  spovadă  în  casa  lui  Văsălie  din 
Vale"  ori  „a  lui  Todurul  lui  Nechifor",  şi  casa  se 
umple  de  vecini  şi  vecine,  fiecare  cu  un  ou  în  mână, 
înghenunche,  părintele  le  ceteşte  „deslegarea  pentru 
toate  păcatele",  adună  ouăle  într’o  corfă  şi  pleacă 
la  altă  casă,  că  aici  sunt  spovediţi. 

Prin  părţile  Aradului  am  văzut  altă  practică. 
Credincioşii  după  molitvă  se  pun  în  şir  unul  după 
altul  până  în  faţa  duhovnicului;  acesta  pe  cel  dina¬ 
intea  sa  îl  întreabă,  aşa  că  cel  din  urma  lui  aude 
tot.  Multă  tărie  de  suflet  trebue  să  aibă  credin¬ 
ciosul,  care  între  asemenea  împrejurări  poate  face 
mărturisire  complectă.  Această  spovedire  se  apropie 
ce  e  drept  de  cea  a  primelor  timpuri,  când  „îşi  măr¬ 
turiseau  unii  altora  păcatele",  deci  de  mărturisirea 

în  public  sau  publică,  pe  care  sf.  Părinţi  s’au  văzut 
nevoiţi  a  o  înlocui  cu  cea  între  patru  ochi,  tocmai 
pentru  a  nu  împărtăşi  deslegarea  prea  uşor. 

Peste  un  ne  mai  pomenit  haos  vom  da  la 
„datul  de  canoane".  Unii  nu  dau  canoane  de  loc; 
modernii.  Alţii  canonesc  zdravăn,  dar  numai  cu 
gândul  la  folosul  lor  [prescuri,  liturghii,  sfeştanii, 
parastase,  slujbe  etc.].  Am  întâlnit  însă  şi  duhovnici, 
cari  la  păcat  aplicau  strict  litera  cutărui  canon  fără 
nici  un  fel  de  considerare  psihologică,  ori  de  altă  na¬ 
tură.  Dar  am  dat  şi  peste  preoţi  preocupaţi  de 
această  chestiune,  cari  recunoşteau  că  e  foarte  greu 
a  da  canon  potrivit. 

Iată  pe  scurt  câteva  feluri  de  a  spovedi.  Cred 
că  e  de  ajuns  pentru  a  ne  convinge,  că  stăm  sub 
poruncile  Bunului  Plac,  care  ne  face  neputincioşi 
în  faţa  mulţimei  de  neajunsuri,  ce  ne  paşte.  Să-i 
învinuim  pe  preoţi?  Am  fi  nedrepţi.  Ei  fac  cum 
s’au  pomenit  oamenii  din  partea  locului.  Şcoala  i-a 
învăţat  teorie :  „Taina  este...“  Şi  de  fac  altcum,  pă¬ 
ţesc  ce  am  păţit  eu  cu  parohienii  la  prima  spove¬ 
danie,  şi  poate  că  nu  pot  ieşi  aşa  de  bine  la  că- 
pătâiu,  cum  am  ieşit  eu.1 

Se  schimbă  situaţia  însă,  îndatăce  se  proce¬ 
dează  uniform.  Şi  la  uniformitate  va  trebui  să 

.  1  Am  începat  să  spovedesc  la  Dumineca  Slăbănogului  din  Caper- 

naum.  Obiceiul  era:  în  ajunul  Floriilor  şi  în  Miercurea  Patimilor.  Primul, 
care  s'a  prezentat,  a  fost  un  bătrân  de  vre-o  70  ani.  In  cursul  spoveda¬ 
niei  bătrânul  aşa  s’a  emoţionat,  că  a  început  să  tremure  ca  varga.  Scăpat 
din  biserică,  a  spus  dealungul  satului:  „Mă,  la  popa  ăsta  să  nu  mer¬ 
geţi  la  spovedanie,  că  vă  întreabă  de  când  aţi  ieşit  din  găoace  —  şi  de 
ogheala  din  ochincă".  Vorbele  lui  au  alarmat  satul,  şi  satul  a  ales  un  „co- 
mitet“  cu  preşedinte,  toţi  bătrâni,  cari  să  vie  să  mă  înveţe  să  spovedesc, 
că  eu  sunt  tinăr  şi  nu  ştiu  spovedi,  să-mi  spuie  cum  spovedeau  „ceilalţi" 
preoţi.  Când  vin  deîa  biserică  îmi  găsesc  soţia  plângând.  Mă  întâmpină 
cu  dojeni:  .Tu  de' ce  nu  faci  ca  alţi  preoţi,  de  ce  încerci  altfel,  că  şi  aşa 
nu-i  vei  sedate  tu  dintre  ale  lor"  şi-mi  spune  ce  i  s'a  adus  la  cunoştinţă 
şi  „că  de  nu  face  aşa  cum  ne  am  pomenit,  mergem  la  pochii  de  pe  safe". 
Eu  am  început  să  râd,  zicând  :  „De  e  aşa,  sunt  pe  drumul  cel  bun  ;  te 
asigur  că  unul  nu  se  va  duce  pe  sate,  ci  dimpotrivă  la  anul  vor  veni 
satele  la  mine".  Şi  am  continuat  să  spovedesc  cum  am  început,  şi  aşa 
s'a  întâmplat  cum  am  prevăzut. 

ajungem  cât  mai  curând.  Şi  iată  cum,  fără  a  schimba 
ceva  din  practica  bisericii  noastre. 

Trebue  să  facem  mai  întâi  pregătirea  sufle¬ 
tească  a  credinciosului  pentru  primirea  acestei  sf. 
taine. 

Pregătirea  o  făcea  până  acum  zelul  religios  şi 
imitarea  părinţilor.  Unii  „preoţi  bătrâni"  —  cum 
îmi  spuneau  foştii  meiparohieni  —  i-au  învăţat  însă, 
că  nu  sunt  „vrednici “  de  spovedanie  şi  cuminecare 
decât  cei  mai  bătrâni,  ceilalţi  să  mai  aştepte. 
Numai  femeile  gravide  şi  muribunzii  făceau  ex¬ 
cepţie.  In  asemenea  parohii  familia  nu  mai  poate 
face  nici  pregătirea  rudimentară  a  înaintaşilor  no¬ 
ştri.  I-ar  fi  revenit  rolul  şcoalei  primare.  Catehis¬ 
mele  cu  „ce  este  taina"...  nu  învăţau  pe  copil  Cum  să 
se  împărtăşească  cu  vrednicie  de  taine.  Este  ceva 
din  „sola  fide"  al  protestanţilor  în  aceste  catehisme. 
Azi  şcoala  primară  nu  mai  poate  face  nici  cât  a 
făcut;  aşa  au  vrut  sfetnicii  dlui  Angelescu,  care  a* 
făcut  legea  cu  2  ore  de  religie  de  învăţător  şi  cu 
„religia"  stâlcită  în  Cartea  de  cetire. 

Toată  pregătirea  se  reduce  deci  la  una  sau  mai 
multe  predici  rostite  de  preot  anume  în  vederea 
spovedaniei.  Şi  asta  trebue  făcută.  Dar  nu  cu  arti¬ 
ficii,  împărţiri,  subîmpărţiri,  pură  gimnastică  de  lo¬ 
gică.  Predica  aceasta  trebue  să  se  deosebească  de 
celelalte.  Trebue  să  se  vorbească  credincioşilor 
despre  altă  lume  şi  ca  din  altă  lume ;  va  vorbi 
minţii,  dar  atinge  deosebit  inima  şi  mişcă  voinţa ; 
le  vorbeşte  preotul,  dar  credincioşii  să  audă  pe 
Domnul ;  le  vorbeşte  de  pe  pământ  şi  pentru  a-i  ridica 
din  blăstăinul  cel  de  demult,  ca  să  crească  în  loc  de 
polomidă  mirsina ;  dar  ascultătorul  să  vadă  cerul 
cu  holda  Domnului,  preotul  le  vorbeşte  atunci  ca 
un  profet  al  Celui  de  Sus.  Cuvânt  viu,  cuvânt  rupt 
din  vecinicie! 

Ferice  de  preotul,  care  înaintea  acestei  predici 
a  trimis  la  propoveduire  pe  cele  cari  au  explicat 
„evangheliile"  şi  „apostolul"  Duminecilor  şi  sărbă- 

torilor,  pe  cele  dogmatice  şi  morale,  şi  nu  i-a  fost 
greu  să  explice  şi  cultul !  Şi  şi  mai  fericit  celce  n’a 
pregetat  a  intra  în  şcoală,  ca  să  catehizeze  el  „fără 
plată !“ 

Dar  pregătirea  se  face  şi  prin  diferite  convor¬ 
biri  Ia  prilejuri  potrivite.  „Pomenile"  la  morţi  de 
câte-ori  nu  mi-au  fost  prilej  de  miezoase  convorbiri 
catehetice!  Vecerniile  de  Dumineca  şi  sărbătoarea, 
ce  uşor  se  pot  desvolta  în  „şcoală  de  Dumineca", 
ascuţita  armă  a  sinodului  tridentin  împotriva  reformei. 
Numai  să  vrea  preotul!  Şi  să  fie  pururea  gata  a 
învăţa!  Ocazii  i  se  îmbie  la  tot  pasul.  Şi  cât  n’ar 
contribui  la  primirea  cu  vrednicie  a  acestei  taine  de 
cătră  credincioşi,  dacă  preoţii,  în  cercurile  religioase 
din  posturi,  le-ar  da  pildă  de  pregătire! 

Focul  sfinţitor,  pe  care-1  poate  aduce  în  sufletul 
său  preotul  închinat  slujirii  Domnului  aprinde  cu 
flacără  vie  şi  cărbunele  din  inima  credinciosului. 

Fără  pregătire,  duhovnicul  să  nu  înceapă  a  spo¬ 
vedi! 

După  rânduiala  bisericească  «molitva  de  desle- 
gare»,  care  premerge  părţii  menite  cercetării  de 
conştiinţă,  ar  fi  să  se  facă  pentru  fiecare  credincios 
în  parte.  Prin  obicei  s5a  introdus  practica  de  a  se 
ceti  peste  toţi  câţi  sau  prezentat  deodată  cu  intenţia 
de  a  se  spovedi.  Pentru  a  cruţa  din  oboseală,  o 
cred  potrivită.  Dar  să  nu  se  cetească  cu  voce  stinsă 
şi  bâlbâit.  Iar  dacă  vre-un  credincios  cere  să  i  se 
citiască  numai  lui,  să  i  se  facă.  Fără  molitva  aceasta, 
ori  cu  molitva  „pentru  tot  satul"  să  nu  se  mai  facă 
spovedanie. 

Să  nu  se  facă  decât  în  biserică,  în  naos,  şi  de 
este  lărgime,  în  faţa  icoanei  Domnului  de  pe  iconostas, 
aşa  ca  penitentul  să  aibă  în  faţă  chipul  Domnului. 
Să  fie  îmbrăcat  cu  patrafir  şi  felon.  Alăturea  să 
aibă  aşezate  sf.  Evanghelie  şi  crucea  şi  un  sfeşnic 
cu  luminare  aprinsă. 

Pe  credincios  îl  va  ţinea  în  picioare  în  faţa  sa 
tot  timpul  cât  îl  întreabă.  Duhovnicul  şade,  cu  aier 

liniştit,  cu  faţă  şi  ton  care  să  transpire  iubire,  înţe¬ 
lepciune,  blândeţe,  răbdare  şi  iertare.  Când  ceteşte 
rugăciunea  ultimă,  ectenia  şi  apolisul  [deslegarea], 
duhovnicul  se  ridică,  iar  credinciosul  îngenunche  sub 
patrafir. 

De  ce  recomand  să  ţie  pe  credincios  în  picioare  ? 
Din  două  motive.  Făcând  spovedania  temeinică,  vei 
avea  convorbire  de  lungă  durată.  De-1  vei  ţinea  în 
genunchi  sub  patrafir,  ii  vei  obosi  genunchii  aşa  de 
mult,  că  îi  vei  cauza  dureri,  cari  abat  atenţiunea 
dela  cele  spuse,  iar  tu  duhovnice,  trebue  să  stai  cu 
urechea  plecat  într’o  parte  ca  să  prinzi  sunetele  de 
sub  patrafir  şi  dela  o  vreme  te  indispune.  Al  doilea 
motiv,  mi  l-au  sugerat  parohienii  prin  cuvintele:  „La 
popa  ăsta  trebue  să-i  spui  drept,  că  se  uită  tot  în 
ochii  tăi  şi  dacă  nu  te  uiţi  şi  tu  la  el,  îţi  zice  să  te 
uiţi“.  Nu  ştiu  să  o  fi  făcut  tocmai  aşa,  dar  mi-au 
spus  că  e  bine  s’o  fac. 

Cercetarea  conştiinţii  credinciosului  e  chestie  de 
tact,  de  metodă,  de  prezenţă  de  spirit,  de  prezenţă 
vie  a  diverselor  cunoştinţe  dogmatice,  morale,  de 
drept,  de  medicină,  de  psihologie,  de  sociologie  etc. 
din  partea  duhovnicului.  Aici  dă  probă  preotul  de 
câtă  forţă  de  educator  are  în  sine,  cât  e  de  „părinte". 
Căci  ai  să  provoci  recunoaşterea  vinovăţiei  şi  a  boale, 
sufleteşti,  ai  să  deştepţi  părerea  de  rău,  căinţa,  do¬ 
rinţa  de  îndreptare,  ai  să-i  dai  receta,  medicamentul, 
ai  să-l  dai  societăţii,  să-l  faci  folositor  sie-şi  şi  altorai 
ai  să-l  îndrepţi  spre  împărăţia  lui  Dumnezeu,  ai  să-l 
împaci  cu  Hristos,  pe  care  să-l  audă:  „Ia-ţi  patul 
tău  şi  mergi  la  casa  ta,  dar  vezi  să  nu  mai  gre¬ 
şeşti,  ca  să  nu-ţi  fie  ţie  ceva  mai  rău“.  Prin  între¬ 
bările  tale  şi  prin  răspunsurile  lui,  tu  intri  într’o  lume 
aparte.  Vezi  ce  e  în  inima  lui,  ce  e  în  casa  lui,  în 
curtea  lui,  în  rudenia  lui,  în  vecinătatea  lui.  Deodată 
ţi-a  dat  drept  să  regulezi  ritmul  vieţii  lui  particulare. 
Şi  de  câte-ori  nu  te  îngrozeşti  de  cele  ce  le-ai  aflat 
în  spovedanie  şi  nu  te  bucuri,  că  ai  putut  evita  mari 
nenorociri  prin  sfatul  tău!  Şi  vine  soţia  lui,  şi  vine 
Complicele  lui,  şi  vine  duşmanul  lui!  -Şi  tu,  care  te 

faci  a  nu  şti  nimic,  cu  ocol  îi  îndrumi  spre  aceeaş 
viaţă  creştină  şi  împaci  duşmănii  pe  viaţă !  Cum  să 
nu  te  bagoslovească  toată  lumea  şi  Domnul!  Când 
astfel  va  lucra  duhovnicul,  să  ştii,  că  a  ajuns  indis¬ 
pensabil  pentru  sat  ca  pânea  cea  de  toate  zilele, 
este  un  adevărat  părinte  al  unei  mari  familii  creşti¬ 
neşti.  Va  simţi  bucuria  preoţiei  lui. 

Dar  e  obositor  şi  greu.  Trebue  să  vorbeşti  mult 
şi  concentrat  Şi  trebue  să  ştii  sa  taci  ca  pământul, 
să  păstrezi  întreg  „sigilul  spovedaniei11.  Trebue  să 
ai  grije  cu  ce  fire  ai  de  a  face.  O  fire  prea  simţi¬ 
toare,  prea  scrupuloasă,  sau  una  cinică,  nepăsătoare, 
care  se  mărturiseşte  că  aşa  s’a  pomenit,  nu  se  tra¬ 
tează  la  fel. 

Laturea  aceasta  a  spovedaniei  este  o  adevărata 
lecţie  de  catehizare,  pe  care  o  ţii  cu  fiecare  individ 
în  parte,  potrivit  firii  şi  necesităţilor  lui  sufleteşti. 

Va  trebui  să*ţi  întocmeşti  o  ordine  a  întrebă¬ 
rilor,  aşa  ca  să  rezume  punctele  esenţiale  ale  dog¬ 
maticei  şi  moralei  bisericii  noastre.  Cea  mai  potri¬ 
vită  mi  s’a  părut  schiţa  decalogului.  In  jurul  porun¬ 
cilor  mi-am  fixat  întrebările,  pe  cari  aveam  să  le 
pun  în  general  fiecăruia,  cu  privire  specială  apro- 
fundând  numai  unde  trebuia.  Căci,  dacă  după  ca¬ 
noane,  duhovnicului  nu  îi  este  iertat  să-i  fie  ruşine 
a  întreba,  trebue  să  procedeze  cu  foarte  multă  bă¬ 
gare  de  seamă,  ca  nu  cumva  tocmai  el  să-l  ispi¬ 
tească  spre  vre-un  păcat  necunoscut  credinciosului 
până  atunci  întrebarea  va  începe  de  departe  şi  va 
înainta  spre  bănuiala  ce  o  are,  psihologic,  treptat. 
B.  o.  la  desfrânare,  vei  porni  dela  „vorbele  de 
clacă",  trecând  la  „glume  neruşinate",  şi  dacă  ţi-a 
mărturisit  că  şi  el  face  asemenea  glume,  mai  îna¬ 
intezi  un  pas,  unde,  cu  cine  face  glumele,  şi  numai 
apoi  întreabă  de-adreptul  [presupunând  că  ai  în 
faţă  un  tinăr  sau  o  fată];  la  fel  cu  cei  căsătoriţi 
pentru  a-i  învăţa  să  fie  decenţi  şi  a-i  apăra  de  per¬ 
versiuni,  de  cari  nu  sunt  scutite  nici  satele.  Iar  dacă 
cu  toată  prudenţa,  totuşi  ai  greşit  amintind  un  rău 
şă  ai  la  îndemână  arsenalul  de  argumente,  date 

exemple,  cari  să  dovedească  plausibil  gravitatea 
păcatului,  pe  care-1  combaţi.  Pentru  fiecare  spove¬ 
danie  [înţeleg  tot  timpul  unui  post]  e  bine  să** se 
aleagă  o  problemă  asupra  căreia  să  se  insiste  deo¬ 
sebit  Aşa  b.  o.  odată  se  va  stărui  pe  larg  asupra 
înjurăturilor,  altădată  asupra  jurămintelor,  iubirii  de 
părinfi,  desfrânării,  asupra  beţiei,  jocului  de  cărţi, 
asupra  sectelor,  curentelor  sociale,  asupra  frumu¬ 
seţii  unor  virtuţi,  asupra  grijii  de  a  creşte  bine 
copiii,  asupra  adevăratei  familii  creştineşti,  adevă¬ 
ratei  cinstiri  a  lui  Dumnezeu,  corectei  rugăciuni, 
post  etc.  Duhovnicul  însă  să  poarte  mare  grije,  ce 
afirmă  în  scaunul  de  spovedanie  să  nu  desmintă 
prin  faptele  sale  din  afară. 

Nici  odată  deci  să  nu  se  mulţumească  cu  simpla 
mărturisire  a  credinciosului  că  a  făcut  păcatul  cutare, 
ci  să-l  analizeze  împreună  cu  credinciosul  pentru  a-i 
demonstra  răutatea,  apoi  să-i  arate  mijloacele  de 
asanare  şi  calea  pe  care  să  apuce  pentni  a  ajunge 
la  scop. 

Procedând  în  felul  acesta  i  se  uşurează  nespus 
de  mult  şi  rezolvirea  chestiunii  canonului.  Căci 
îndatăce  ai  ajuns  să-i  arăţi  mijloacele  şi  felul  cum 
să  procedeze  pentru  a  scăpa  de  păcat,  nu  mai  ai 
să  faci  decât  un  pas  până  să  găseşti  „canonul11,  care 
să-i  fixeze  în  memorie  să  nu-1  mai  repete;  căci  acesta 
e  scopul  „canonului11. 

Intre  fapta  săvârşită  rău  şi  canon  trebue  să 
existe  un  anumit  raport,  o  anumită  legătură.  B.  o. 
celuice  nu  se  roagă  regulat  şi  cuviincios,  îi  vei  dicta 
să  facă  rugăciuni;  dacă  motivează,  că  din  cauza 
grabei  la  lucru,  îi  vei  da  canon  să  se  pună  în  ge¬ 
nunchi  la  capul  holdei  sale  şi  înainte  de  a  începe 
munca  să  zică  numai  „Tatăl  nostru",  însă  cu  toată 
evlavia;  şi-i  vei  lămuri  cum  se  înţelege  aceasta.  Ho¬ 
ţului  îi  vei  porunci  să  restitue  obiectul  furat,  şi  dacă 
egoismul  l-a  dus  la  aceasta,  fă-1  să  dea  dela  sine 
şi  un  dar  bisericii  sau  unei  societăţi  de  binefacere. 
Dacă  e  neînfrânat,  pune-1  la  înfrânare;  îi  dai  post 
şi  rugăciune  înăsprite  d.  e.  în  săptămâna  mare  îl 

faci  să  postească  cu  mâncări  fără  oţet  şi  fără  uleiu 
sau  untdelemn  şi  să  ia  parte  la  toate  serviciile  divine. 
Celuice  reţine  plata  muncitorilor  îi  dai  canon  să 
ducă  gratuit  un  car  de  lemne  sau  roada  de  pe  hotar 
unui  sărac,  unei  văduve  sau  unor  orfani  uitaţi  de 
oameni;  dacă  nare  car  să  meargă  de  bună  voie  şi 
să-i  ajute  cu  palmele  la  vre-un  lucru.  Având  biblio¬ 
tecă  bună  la  îndemână,  dacă  penitentul  ştie  ceti,  îl 
îndrumi  la  cartea  potrivită,  la  părţile  corăspunză- 
toare  din  Sf.  Scriptură.  Şi  aşa  mai  departe. 

Dând  canon,  totdeauna  să  motivezi  pentru  care 
faptă  i-1  dai.  Şi  să  te  fereşti,  duhovnice,  de  exa¬ 
gerări  ca  de  foc.  Provoacă  efect  contrar  canoane 
de  3 — 400  mătănii;  de  3  sau  4-ori  „ocinaşele"  în 
fiecare  zi;  canoane,  cari  ating  greu  punga  etc.  Cre¬ 
dinţa  şi  viaţa  morală  nu  câştigă  nimic  pe  urma  lor. 
Deci  măsura  în  toate. 

Nu  poţi  aplica  literal  canoanele  grele  ale  Sf. 
Părinţi,  b.  o.  cele  ale  Sf.  Vasile,  decât  faţă  de  reci- 
divişti  şi  numai  dupăce  canoane  mai  uşoare  n’au 
dus  la  scopul  dorit.  Şi  ai  să  alegi  între  canon  şi 
presupunerea,  dacă  depărtând  pe  credincios  pe  15 
ani  de  sf.  împărtăşanie,  nu  cumva  îl  vei  face  nepă¬ 
sător  faţă  de  Sf.  taine?  In  foarte  multe  locuri  este 
însă  obiceiul  de  a  nu  se  împărtăşi  decât  dela  vârsta 
de  50  ani  încolo.  Atunci  să-l  depărtezi  pe  15  ani 
dela  sf.  potir? 

Canoanele  nu  pot  fi  legate  matematiceşte  faţă 
de  vină.  Acelaş  păcat  nu  va  fi  „pedepsit"  la  fel 
la  indivizi  diferiţi.  Trebue  să  cunoşti  temperamentul, 
împrejurările,  cari  l-au  dus  la  păcat,  împrejurările 
între  cari  a  săvârşit  păcatul,  să  afli  dacă  a  avut 
intenţia  de  a  păcătui  sau  a  fost  târât  în  păcat,  şi 
cumpenindu-le  pe  toate  să  dictezi  canonul.  Un  scru¬ 
pulos  îşi  exagerează  micile  greşeli  aşa  de  mult,  că 
te  vezi  silit  să-i  aplici  maximul  de  pedeapsă.  Şi  nu 
e  corect. 

Şi  să  nu  uite,  duhovnicul,  că  este  un  canon,  care 
spune,  că  pe  patul  c!e  moarte  fiecare  credincios  este 

deslegat  de  „canonul"  din  scaunul  de  mărturisire  şi 
se  împărtăşeşte.  Dacă  se  întâmplă  să  se  ridice,  îşi 
face  canonul  după  aceea.  Spun  aceasta,  fiindcă 
cunosc  cazuri,  că  preotul  a  refuzat  cuminecarea 
muribundului  pe  motiv,  că  e  depărtat  dela  sf.  împăr¬ 
tăşanie  pe  15  ani  şi  încă  nu  i  s’a  împlinit  canonuL 

Cu  un  cuvânt  canonul  dela  spovedanie  are 
exact  acelaş  caracter  ca  şi  pedeapsa  pedagogică. 
De  aceea  se  şi  cere  tact  pedagogic.  Şi  recunosc, 
că  nu  e  uşor  să  nimereşti  canonul  cel  mai  bun. 

« Deslegarea »  încă  poate  fi  uneori  canon.  Dacă 
cineva  a  făcut  păcate  mari  şi-ţi  spune  dinainte,  că 
nu  se  lasă  de  ele  din  anumite  motive,  îi  refuzi  des¬ 
legarea  până  se  va  hotărâ  să  nu-1  mai  facă.  Are 
efect  însă  numai  cu  o  condiţie :  să  nu  i-o  dea  alţi  du¬ 
hovnici.  Peste  tot  nimeni  să  nu  admită  în  turma  lui 
oile  altuia,  decât  în  cazul,  bine  motivat,  că  se  gă¬ 
seşte  în  raport  de  mare  duşmănie  cu  preotul  său. 

Deslegarea  se  va  da  penitentului,  totdeauna  în- 
genunchiat,  sub  patrafir.  Duhovnicul  se  va  ridica 
în  picioare.  La  cuvintele :  „Iar  eu  nevrednicul  preot 
şi  duhovnic  etc.,“  va  face  semnul  crucii  peste  capul 
celuice  s’a  mărturisit.  Apoi  îl  va  pune  să  sărute  sf. 
evanghelie  şi  sf.  cruce,  dimiţându-L 

Aşa  cred,  că  e  mai  ducător  la  scop  să  pro¬ 
cedăm.  Practicându-o  eu  aşa,  nu  susţin  că  am  făcut 
totul,  dar  un  lucru  îl  ştiu :  am  secerat  roade  duhovni¬ 
ceşti,  cari  m  au  umplut  de  bucurie.  Alţii  vor  fi  fost 
luminaţi  de  puterea  Duhului  sfânt  în  alt  chip,  căci 
darul  în  multe  feluri  lucrează,  şi  vor  fi  cules  rezul¬ 
tate  şi.  mai  bune  decât  mine.  De  aceea  ar  fi  bine 
să  împărtăşească  şi  altora,  cum  au  putut  deslega  ei 
această  grea  problemă  pastorală. 

Din  cauza  cadrelor  înguste  ale  acestui  articol 
nici  eu  nam  spus  tot  ce  puteam  şi  aşi  fi  dorit  să 
spun  în  legătură  cu  întrebarea :  cum  să  spovedim, 
ci  m’am  mulţumit  cu  o  laconică  expunere  a  pro¬ 
blemei  ca  să  indic  drumul,  pe  care  cred  că  ar  fi 
bine  să  se  îndrume  discuţia. 

Căci  discuţia  aceasta  trebue  pornită.  Ea  trebue 
să  angajeze  în  deosebi  forţele  duhovniceşti  ale  pre¬ 
oţilor  cu  o  mai  îndelungată  şi  mai  bogată  expe¬ 
rienţă.  Din  contribuţia  înţeleaptă  şi  devotată  a  lor 
se  va  putea  închega  apoi  importantul  capitol  al  Pa¬ 
storalei,  care  ne-a  preocupat  în  paginile  acestea. 

Pr,  Gheorghe  Maior. 


Popas  la  fântâna  lui  Iacob  din  Sihar. 

„De  însetează  cineva,  să  vină 
la  Mine  şi  să  bea"  [Ioan  VII.  37], 

După  câtva  timp  de  activitate  în  Ierusalimul 
plin  de  ura  Fariseilor  şi  Cărturarilor,  Isus  —  mânat 
de  dorul  de  reculegere  şi  însetat  de  orizonturi  mai 
senine  —  se  întorcea  în  patria  Sa,  pitorească  şi 
scumpă,  Galileia.  Drumul,  care  condusese  oarecând 
paşii  lui  Abraam  şi  Iacob  spre  sălaşurile  lor  bo¬ 
gate  în  servi  şi  turme,  săruta  acum  cele  mai  sfinte 
picioare,  pe  care  le-a  văzut  vreodată  pământul.  Era 
în  miezul  zilei  şi  soarele  din  orient  îşi  revărsa  tot 
belşugul  lui  de  foc.  întinderile  erau  adâncite  în  tă¬ 
cere.,.  Nimeni  n’ar  fi  îndrăznit  să  iasă  din  adăpo¬ 
sturi  şi  să  înfrunte  arşiţa  drumului.  Mântuitorul  şi 
ucenicii  înaintau,  însă,  tăcuţi  şi  răbdători.  Râuri  de 
sudori  izvorau  din  feţele  lor  arse,  făcându-se  una 
cu  pulberea,  care-i  acoperea  în  întregime. 

Când  au  ajuns  în  ţinutul  cetăţii  Sihar,  îndelunga 
trudă  a  drumului  şi  priveliştea  încântătoare,  ce  se 
desfăşura  în  jur,  i-a  îmbiat  la  odihnă.  Şi  ce  alt  loc 
ar  fi  fost  mai  potrivit,  decât  această  câmpie  plină 
de  amintiri  eterne  şi  trecătoare?  Iată  ici,  fântâna 
celebră,  care  poartă  şi  azi  numele  lui  Iacob,  ctitorul 
ei;  iată  colo,  mormântul  patriarhilor;  iată  dincoloj 


ruine  din  altarul,  pe  care  Iacob  îl  ridicase  odinioară 
lui  Iahve  Atotputernicul  Garizimul  şi  Ebalul,  cei  doi 
străjeri  din  dreapta  şi  din  stânga,  fuseseră  martori 
la  atâtea  rătăciri,  apostasii  şi  blesteme,  iar  mulţimea 
crinilor  şi  iasomniei,  amintea  locul,  în  care  sa  pe¬ 
trecut  odată  idila  dintre  Dina,  fata  lui  Iacob  şi  a 
Liei  şi  Sihem,  fiul  lui  Hamor  Hevitul... 

In  singurătatea  acestui  câmp,  frumos  şi  fertil 
la  fântâna  lui  Iacob  din  faţa  holdelor  aurii,  cuvântul 
mântuirii  a  fost  rostit  atunci  cu  putere,  care  umple 
veacurile. 

O  femeie  din  Samaria,  cu  vasul  gol  şi  cu  su¬ 
fletul  plin  de  enigme  şi  îndoeli,  venea  la  fântână. 
Dând  cu  ochii  de  Mântuitorul,  cunoscu  după  vest¬ 
minte,  că  era  iudeu  şi  se  minună,  căci  ştia  că  ţara 
sa  era  pentru  Iudei  ţară  blestămată . . .  De  când 
neamul  ei  se  despărţise  de  Iudeia,  ridicând  pe  Ga- 
rizim  un  altar  rival  celui  din  Ierusalim  şi  de  când 
Samaritenii  nu  mai  erau,  în  ochii  celor  din  Iudeia, 
decât  cei  mai  de  jos  păgâni,  era  pentru  prima  dată 
când  un  Iudeu  trecea  pe  la  ei  şi  se  atingea  de  lu¬ 
crurile  lor. 

Se  rupeau  barierile  dintre  oameni,  se  proclama 
înfrăţirea  popoarelor...  Dincolo  de  prejudicii  şi  din¬ 
colo  de  învrăjbiri,  Mântuitorul  intră  în  vorbă  cu  Sa- 
mariteanca:  „Dă-mi  să  beau11.  Femeia  nu  putea  să-şi 
stăpânească  uimirea:  „Cum  Tu,  Iudeu  fiind,  ceri  dela 
mine  să  bei,  femeie  samariteancă  fiind  eu?“  Şi  că¬ 
lătorul  începu  să  rostească  cuvinte  şi  mai  neaştep¬ 
tate  şi  mai  divine:  „De  ai  fi  ştiut  darul  Iui  Dum¬ 
nezeu  şi  cine  este  Cel  ce  zice  ţie:  dă-mi  să  beau, 
tu  ai  fi  cerut  dela  dânsul  şi  ţi-ar  fi  dat  ţie  apă  vie“. 
Dar  sufletul  Samaritencii  n’a  putut  să  cuprindă  în¬ 
ţelesul  adânc  al  acestor  cuvinte.  îşi  tălmăci  nedu- 

merirea:  „Doamne,  nici  găleată  nai  şi  puful  este 
adânc ;  de  unde  dai  apa  cea  vie  ?  Au  doară  tu  mai 
mare  eşti  decât  Iacob,  părintele  nostru,  care  ne-a 
dat  nouă  puful  acesta  şi  el  însuşi  dintr ’ânsul  a  băut 
şi  fiii  lui  şi  dobitoacele  lui?“  Alte  cuvinte  sfinte,  şi 
mai  neînfelese  şi  mai  misterioase,  formară  răspunsul : 
„Tot  cel  ce  va  bea  din  apa  aceasta  va  înseta  iarăşi; 
iar  cel  ce  va  bea  din  apa,  pe  care  Eu  voiu  da-o  lui, 
nu  va  înseta  în  veac;  ci  apa,  pe  care  Eu  voi  da-o 
lui,  se  va  face  întru  dânsul  izvor  de  apă  curgătoare, 
întru  viafa  veşnică". 

Inima  femeii  continua,  însă,  să  fie  zăbavnică. 
Darul,  pe  care  i-1  oferea  Mântuitorul,  nu  era  pentru 
ea  decât  o  apă,  care  avea  proprietatea  să  nu  sece 
niciodată  şi  pe  care  se  gândea,  că  avea  s’o  aibă  la 
îndemână  pururea.  Ea  nu  va  mai  trebui  deci  să  vină 
la  puf,  străbătând  praful  şi  înfruntând  arşifa.  Mân¬ 
tuitorul  o  privea  şi-i  pătrundea  tot  sufletul...  Acolo, 
sub  cutele  lui  adânci  şi  tăinuite,  se  ascundea  urmele 
unei  viefi  aventuroase  şi  desordonate.  „Cinci  băr- 
bafi  a  avut  şi  acela,  pe  care  îl  avea  acum,  nu-i  era 
ei  bărbat".  Sub  privirea,  care-i  cetea  în  trecut  şi  în 
inimă  ca  într’o  carte,  femeia  avea  senzafia  umilinfei 
şi  nimicniciei  sale.  Infelegând,  că  cel  cu  care  vorbea, 
era  un  om  dela  Dumnezeu,  voi  să-şi  uşureze  neli- 
niştele  şi  nedumeririle:  „Doamne,  văd  că  proroc 
eşti  Tu.  Părinfii  noştri  în  muntele  acesta  sau  în¬ 
chinat  şi  voi  zicefi  că  în  Ierusalim  este  locul,  unde 
se  cade  a  se  închina",  de  care  parte-i  adevărul? 

Ţinutul,  în  care  se  petrecea  scena,  fusese  martor 
şi  la  alte  evenimente.  Acolo  vorbise  oarecând  Jahve 
cu  robul  său  Iacob,  „fafă  către  fafă"...  Şi  carnea 
lui  Iacob  a  tremurat  atunci  de  frică,  căci  vedea  pe 
DomnuL . .  Nici  când,  însă,  câmpiile  acelea  înflorite  nu 

auziseră  cuvinte  mai  mari  şi  mai  solemne:  „Femeie, 
crede  Mie,  va  veni  vremea,  când  nici  în  muntele 
acesta,  nici  în  Ierusalim,  nu  vă  veţi  închina  Tatălui. 
Ci  va  veni  vremea  şi  acum  este,  când  închinătorii 
cei  adevăraţi  se  vor  închina  Tatălui  cu  Duhul  şi  cu 
adevărul".  Definiţia  adevărată  a  lui  Dumnezeu  n  au 
*âf!at-o  savanţii,  nau  precizat-o  filosofii,  ci  i-a  fost 
descoperită  de  Dumnezeu  însuşi  unei  femei  simple 
şi  umile:  „Duh  este  Dumnezeu;  şi  cine  se  închină 
Lui,  cuvine-se  să  se  închine  cu  Duhul  şi  cu  ade¬ 
vărul".  In  sufletul  femeii  se  făcu  lumină.  Ii  veni  în 
minte  imediat  icoana  Aceluia,  pe  care  îl  aşteptau 
de  multă  vreme,  cu  toţii.  Nu  cumva  acesta  era  Mesia  ? 
In  tot  cazul  aşa  va  trebui  să  fie  şi  EL  „Când  va 
veni  Acela,  va  spune  la  toate".  Mântuitorul  risipi 
orice  rămăşiţă  de  îndoială  din  sufletul  femeii  şi  com¬ 
pletă  revelaţia:  „Eu  sunt,  Cela  ce  grăesc  cu  tine!1' 
Izvorul  de  apă  vie  curgea  acum  bogat  în  sufletul 
Samaritencii  şi  mergea  să  se  reverse  şi  în  alte 
suflete. . . 

* 

*  * 

Nu  este  trebuinţă  de  multă  speculaţie  filosofică, 
ca  să-ţi  dai  seama,  că  marea  şi  chinuitoarea  dorinţă 
a  omului  este  să  fie  fericit.  Toate  aspiraţiile,  toate 
visurile,  toate  idealurile,  străduinţele  şi  durerile  ome¬ 
neşti  se  proiectează  spre  un  singur  obiectiv:  feri¬ 
cirea.  Pe  drumul,  care  duce  dela  leagăn  Ia  mormânt, 
pleacă  vrăjiţi,  în  căutarea  ei,  „bogaţii  şi  săracii,  îm¬ 
păraţii  şi  robii,  drepţii  şi  păcătoşii11...  Cei  mai  măr¬ 
giniţi  şi  cărora  le  place  să  fie  numiţi  „oameni  prac¬ 
tici"  se  ţin  în  marginea  satisfacţiunilor  mărunte. 
Alţii  umblă  să- şi  stâmpere  setea  de  avere  şi  orgoliu, 
iar  alţii  se  lasă  în  voia  patimilor,  trecând  prin  toate 
experienţele  ruşinoase,  ca  odinioară  femeia  samari- 

teancă.  Drumul  vieţii  e  drumul  dela  Ierusalim  la 
Ierihon,  în  care  oamenii  cad  între  tâlharii  tuturor 
ispitelor  şi  nenorocirilor  sufleteşti  şi  fizice.  Dar  în 
valea,  pe  care  Scripturile  o  numesc  „a  plângerii", 
peste  suflete  moarte  şi  peste  trupuri,  care  suferă 
durere,  trec  de  2000  de  ani,  râurile  spiritualităţii 
dela  fântâna  lui  Iacob  din  Sihar,  ducând  pretutindeni 
chemarea  mântuirii  şi  a  iubirii. 

„De  însetează  cineva,  să  vină  la  Mine  şi  să 
bea". 

„Tot  celce  va  bea  din  apa  aceasta  [adecă  tot 
celce  va  căuta  să-şi  stâmpere  setea  de  fericire  în 
afară  de  disciplina  spirituală  creştină]  va  înseta  iarăşi ; 
iar  celce  va  bea  din  apa,  pe  care  Eu  voi  da-o  lui, 
nu  va  înseta  în  veac;  ci  apa,  pe  care  Eu  voi  da-o 
lui,  se  va  face  întru  dânsul  izvor  de  apă  curgătoare, 
întru  viaţa  veşnică. 

„Veniţi  la  Mine  toţi  cei  osteniţi  şi  împovăraţi  şi 
Eu  vă  voi  odihni  pe  voi. 

„Intru  aceasta  vor  cunoaşte  oamenii  că  sunteţi 
ucenici  ai  Mei,  dacă  veţi  avea  dragoste  întru  voi". 

In  faţa  acestor  valuri  de  lumină,  trebue  însă, 
să  părăsim  urnele  preocupărilor  noastre  vechi,  ca 
odinioară  Samariteanca.  Trebue  să  punem  rătăcirile 
noastre  goale  înaintea  Domnului  şi  să  primim,  curaţi 
şi  nobili,  „apa  cea  vie".  In  felul  acesta,  în  clipele 
noastre  grele  şi  de  profundă  îndurerare,  când  vom 
îndrepta  ochii  spre  ceruri  şi  ne  vom  întreba:  oare 
cine  ne  va  da  liniştea  şi  fericirea  sufletului  nostru, 
oare  cine  este  Mântuitorul  nostru?  —  Isus  va  fi  cu 
noi  pururea  şi  ne  va  întări:  „Eu  sunt.  Cela  ce  grăesc 

CU  Voi".  Nicolae  N.  Grosu. 


revista  teologică 


273 


Biserica  ortodoxă  română  din  America. 

In  ziua  de  19  Noemvrie  1928  m’am  urcat ,  la 
Păltiniş,  să  prezint  I.  P.  S.  Mitropolit  Nicolae,  care 
era  la  Schit,  pianul  definitiv  al  călătoriei  la  America. 
L  P.  S.  Sa  mi-a  dat  trei  adrese,  una  către  Onor. 
Legaţiune  din  Washington,  una  către  P.  S.  Iohn 
G.  Murray,  Preşedintele  Episcop  al  Bisericii  angli¬ 
cane  din  America  şi  o  scrisoare-circulară  către 
clerul  misionar  şi  credincioşii  ortodocşi  români  de 
dincolo  de  Ocean,  în  care  se  esplica  rostul  călătoriei 
mele  la  ei. 

Cu  acestea  am  primit  binecuvântarea  de  plecare 
în  misiunea,  încredinţată  prin  ordinul  cu  Nr.  11350 
din  12  Noemvrie  1928  şi  aprobată  de  către  I.  P.  S. 
Pimen,  Preşedintele  Sfântului  Sinod. 

A  doua  zi  am  pornit  la  drum  şi  m’am  întors 
după  şapte  luni,  lâ  21  Iunie  1929. 

Luând  călătoria  încolo  două  săptămâni  şi  alte 
două  la  întoarcere,  mi-au  rămas  şase  luni  încheiate 
pentru  scopurile  acestei  misiuni. 

Din  capul  locului  mi-am  dat  seama  de  impor¬ 
tanţa  acestei  misiuni  religioase  şi  naţionale. 

Dintre  Românii  de  peste  hotare,  cei  din  America 
sunt  mai  depărtaţi  de  vatra  părintească.  Ei  sau 
strămutat  înaintea  răsboiului  mondial  dintro  vieaţă 
patriarhală  în  cea  mai  avansată  şi  mai  complicată 
vieaţă  modernă. 

Conştiinţa  că  aparţin  Ţării  şi  Neamului  nostru 
s’a  afirmat  întranşii  cu  strălucire  în  decursul  răs¬ 
boiului  de  desrobire,  la  care  au  contribuit  cu  jertfe 
materiale  şi  de  sânge  pe  frontul  de  vest.  După  în- 
cheerea  păcii,  mulţi  s’au  întors  acasă.  Dar  majori¬ 
tatea  lor  şi-a  creat  acolo  existenţa  şi  s’au  stabilit  în 
America.  Aceasta  e  un  continent  de  espansiune  al 
omenirii  şi  toate  rasele  şi  limbile  şi  credinţele  îşi 
au  pionerii  şi  reprezentanţii  lor  în  Lumea  noua. 

Mulţi  călători  din  Patrie  au  trecut  Oceanul  şi 
au  rămas  uimiţi  de  progresele  acestei  Ţări  şi  de 
hărnicia  vigurosului  nostru  popor,  dar  n  au  adastat 
să  studieze  condiţiile  de  vieată  şi  să  arate  în  ce  chip 
Românii  de  peste  Ocean  pot  deveni  o  comunitate 
reprezentativă  a  Ţării  şi  a  Bisericii  noastre  in  mij¬ 
locul  imensei  populatiuni  americane. 

In  scopul  de  a  cunoaşte  realitatea  vieţii  ame¬ 
ricane,  orice  călător  trebue  să  se  desfacă  de  legătu¬ 
rile  cu  alte  tari.  Altfel  —  observă  filosoful  Hermann 
Keyserling,  rămân  în  sufletul  lor  melodii  vechi,  care 
se  amestecă  printre  melodiile,  pe  care  le  ascultă. 
Şi  câtă  vreme  rămâne  în  fundul  conştiinţei  cea  mai 
slabă  umbră  de  critică  şi  de  prejuditii,  nu  poţi  fi 
fără  părtinire  şi  greşeşti  în  aprecieri. 

De  astfel  de  greşeli  cred  că  am  fost  scutit, 
fiindcă  am  început  cariera  de  preot  în  America, 
unde  am  trăit  trei  ani  de  zile,  când  emigraţia  româ¬ 
nească  era  în  apogeu. 

A  doua  oară  deci  mergeam  în  America. 

Timpul  de  iarnă  mi-a  sporit  greutăţile  călăto¬ 
riei,  dar  a  avut  avantajul  că  am  aflat  în  oraşe  nu 
numai  pe  ceice  îşi  au  rosturile  lor  ca  muncitori  de 
fabrici  şi  negustori,  ci  şi  populaţia  fluctuantă  destul 
de  numeroasă,  care  trăeşte  vara  la  tară,  ca  munci¬ 
tori  agricoli  şi  grădinari. 

Am  prăsnuit  împreună  cu  coloniştii  sfintele  ser- 
bători  ale  Crăciunului,  Bobotezii,  mai  apoi  sfintele 
Păresimi,  învierea  Domnului  şi  Rusaliile  şi  am  putut 
face  o  comparaţie  între  influinţa  acestor  serbători 
acolo  şi  acasă  asupra  vieţii  religioase  de  obşte. 

Dar  timpul  de  iarnă  m’a  favorizat  să  pot  pă¬ 
trunde  mai  adânc  caracterul  vieţii  din  colonii,  con¬ 
diţiile  vieţii  familiare,  rosturile  şcolare  ale  tinere¬ 
tului,  avantajele  şi  lipsurile  diferitelor  organizaţii  so¬ 
ciale,  culturale  şi  religioase,  care  au  luat  fiinţă  în 
decursul  vremii ;  să-mi  dau  seama  de  locul,  ce-1 
ocupă  coloniile  noastre  în  vieaţa  muncitorească,  în 
societatea  americană  şi  în  vieaţa  religioasă  a  cultelor 
din  America. 

Nu  m’am  mulţumit  cu  rolul  de  simplu  obser¬ 
vator,  ci  am  dat  îndrumări  cu  graiul  şi  prin  presa 
noastră  americană  spre  a  determina  o  direcţie  nouă 
în  vieaţa  individuală  şi  colectivă  a  Românilor  din 
colonii' 

I.  P.  S.  Sa  Mitropolitul  Nicolae  recomandându-mă 
clerului  şi  poporului,  prin  scrisoarea  Sa  circulară, 
publicată  în  numărul  de  Crăciun  al  ziarului  „Ame¬ 
rica11,  spunea  că  sunt:  «scrisoarea  vie »  a  I.  P.  S. 
Sale  şi  mi-am  dat  seamă  de  răspunderea  ce  aveam, 
să  încurajez  ce  e  bine,  să  îndreptez  ce  e  greşit  cu 
pacienţă  dar  cu  nestrămutată  hotărâre. 

In  America  există  o  libertate  extremă  şi  ceice 
au  trăit  în  încătuşare  nu  pot  înţelege  că  libertatea 
e  în  funcţie  de  mari  răspunderi. 

Multe  lucruri  trebue  spuse  poporului  dintr’o  pa¬ 
rohie,  pe  care  păstorul  lor  nu  le  poate  articula.  Le¬ 
găturile  dintre  preot  şi  credincioşi  sunt  prea  deli¬ 
cate,  fericirea  ambelor  părţi  atârnă  de  multă  con¬ 
sideraţie  şi  dreptate  iar  buzele  preotului  sunt  si¬ 
gilate. 

Zelul  misionar  în  vieaţa  religioasă  românească 
este  embrionar,  mecanismul  bisericesc  e  în  faza  adap¬ 
tării  la  condiţiile  din  America.  Idei  clare  şi  metode 
corecte  se  cer,  căci  altfel  marile  răspunderi  ale  li¬ 
bertăţii  religioase  rămân  neînţelese  şi  lumea  ameri¬ 
cană  ne  aseamănă  cu  pomul  din  Evanghelie,  care 
întârzie  să  dea  rodurile  dorite. 


I.  Numărul,  aşezarea  şi  ocupaţia  coloniştilor 

români. 

In  baza  itinerarului,  alcătuit  cu  ajutorul  ono¬ 
ratei  Legaţiuni  române  dela  Washington  şi  a  preo¬ 
ţilor  noştri  misionari:  Ioan  Truţa,  Cleveland,  Simion 
Mihălţianu,  Indiana  Harbor  şi  Octavian  Murăşan, 
Detroit,  am  cutreerat  centrele  mai  însemnate  din 
Ost,  din  Statele  Centrale  şi  cele  din  Vest 

La  Philadelphia,  Detroit,  Chicago,  St.  Paul  şi 
Cincinatti,  majoritatea  coloniştilor  e  bănăţeneană. 

La  Joungstown,  Canton,  Cleveland,  Indiana- 
Harbor  şi  Gary  sunt  colonişti  ardeleni. 

La  New-York,  Roebling,  Wonsocket,  Columbus, 
Boston  şi  So.  Omaha  sunt  români  macedoneni. 

Românii  bucovineni  se  găsesc  la  Cleveland, 
Detroit  şi  în  Canada  în  colonia  Boian,  Regina,  Li- 
merick,  Windsor  şi  Montreal. 

Românii  din  Vechiul  Regat  dau  un  procent 
minimal. 

In  fruntea  coloniilor  din  Statele  Unite  e  De- 
troitul  cu  45.000  români,  având  două  biserici  ro¬ 
mâne  ortodoxe,  două  gr.-cat.  şi  cinci  baptiste. 

Alte  centre  mari  sunt: 


Chicago  cu  ...  . 
Cleveland  cu  .  .  . 
Indiana  Harbor  cu  . 
Canton  cu  ...  . 
Philadelphia  cu  .  . 
Ioungstown  cu  .  . 
Farrell  cu  ...  . 

Gary  cu . 

Akron  cu  ...  . 
St.  Paul  cu  ...  . 
Cincinatti  cu  .  .  . 


8000  români 
8000 
5000 
5000 
4000 
4000 
3000 
8000 
3000 
3000 
3000 


Şi  alte  20  centre  cu  500 — 2000  populaţie  ro¬ 
mânească. 

Românii  gr.-cat.  au  15  parohii  în  colonii  mixte. 

Numai  gr.-cat.  sunt  în  Aurora,  Torington,  Mc. 
Rocks  şi  East-Chicago. 

Românii  baptişti  au  organizaţii  în  Detroit,  Cle¬ 
veland,  Akron,  Warren,  Bridgeport. 

Statistica  oficială  din  Washington  stabileşte  nu¬ 
mărul  Românilor  ortodocşi  la  150.000,  cu  34  biserici 
şi  15  case  parohiale. 

In  Canada  sunt  15  parohii  ort.-rom.  cu  75.000 
credincioşi. 

Totalul  Românilor  ort.-gr.-cat.  şi  sectari  se  ci¬ 
frează  la  250 — 300.000. 

Majoritatea  acestora  îşi  câştigă  existenţa  ca 
muncitori  de  fabrici  şi  mineri;  cei  din  Canada  sunt 
agricultori. 

Numărul  negustorilor  e  mic  în  afară  de  Ro¬ 
mânii  macedoneni  care  se  ocupă  cu  comerţul  şi 
sunt  cei  mai  bine  situaţi  sub  raport  material. 

Ca  muncitori  în  fabrici.  Românii  sunt  apreciaţi 
şi  se  bucură  de  bună  reputaţie. 

Deşi  ei  îndeplinesc  în  fabrici  lucrările  cele  mai 
grele  şi  mai  slab  plătite,  totuşi  prin  cruţare  şi  spirit 
de  economisire  duc  o  vieaţă  confortabilă  şi  au  case 
şi  rezerve  pentru  zile  negre. 

Fiii  Românilor,  stabiliţi  acolo  şi  crescuţi  în  şco¬ 
lile  americane  nu  mai  lucrează  în  fabrici,  ca  pă¬ 
rinţii  lor  ci  aleg  profesiuni  libere,  destul  de  ren¬ 
tabile. 

Iubirea  de  carte  caracterizează  şi  acolo  tine¬ 
retul  nostru  şi  mulţi  părinţi  nu  cruţă  nicio  jertfă 
să  dea  învăţătura  copiilor  lor.  Din  rândurile  lor 
s’au  ridicat  şi  până  acum  o  pleiadă  de  medici,  in¬ 
gineri,  avocaţi,  învăţători,  profesori  şi  antreprenori. 

Sunt  în  colonii  peste  800  băieţi  şi  fete  la  licee 
şi  75  studenţi  universitari,  constituiţi  într’o  societate 
academică  cu  sediul  în  Detroit. 

In  multe  oraşe  universitare  există  burse  şi  scu¬ 
tiri  de  taxe  pentru  studenţii  harnici,  născuţi  în  lo¬ 
calitatea  universitară. 

In  toate  coloniile  am  făcut  propagandă  printre 
Români  să  se  întoarcă  în  Ţară  punându-le  în  vedere 
interesul  superior  al  naţionalizării  oraşelor  din  re¬ 
giunile  desrobite,  dar  mi-a  fost  dat  să  aud  plângeri 
că  stabilirea  pe  sate  •  a  emigranţilor  a  stârnit  ne¬ 
mulţumiri  în  sânul  populafiunii  rurale  iar  în  ce  pri¬ 
veşte  aşezarea  la  oraşe  a  Românilor  americani, 
problema  na  interesat  până  acum  cercurile  com¬ 
petente,  nu  li  s’a  dat  nici  un  sprijin  oficial,  ba  au 
.fost  speculaţi  şi  păgubiţi  şi  sunt  decepţionaţi  toţi 
care  vin  în  Patrie. 

Referinţele  de  traiu  din  America  diferă  de 
cele  din  Ţară. 

America  esercită  o  putere  de  atracţie  incom¬ 
parabilă  pentru  ceice  caută  succesul. 

Prin  sufragiul  universal  şi  prin  libertatea  po¬ 
litică,  acordate  tuturor  streinilor,  dar  mai  ales  prin 
extinderea  confortului  material.  America  a  isbutit 
să  acapareze  braţele  de  muncă  şi  spiritele  de  ini¬ 
ţiativă  ale  masselor  de  Români,  Italieni,  Poloni,  Ce¬ 
hoslovaci  etc.  Vieaţa  coloniştilor  nu  se  rezumă  numai 
la:  prosperitatea  lor  materială.  Sub  raportul  rea¬ 
lităţii  spirituale,  situaţia  emigranţilor  noştri  e  mai 
puţin  mulţumitoare  decât  situaţia  lor  materială. 

II.  Condiţiile  spirituale  şi  morale  din  Coloniile 

româneşti. 

Cea  mai  recentă  publicaţie  oficială  a  biroului 
statistic  din  Washington:  Census  of  Religious  Bo- 
dies:  Eastem  Ortodox  Churches  pag.  23 — 27.  U.  S. 
Government  Printing  Office  1929,  arată  desvoltarea 
organizaţiilor  noastre  bisericeşti  din  Statele  Unite, 
în  decurs  de  20  ani. 

In  prezent  Românii  ortodocşi  au  34  parohii  cu 
34  biserici  şi  14  case  parohiale,  în  valoare  totală 
de  $  707.000  sau  118.776.000  Lei.  Cheltuelile  anuale 
ale  parohiilor  fac  $  88.000— Lei  14J84.000. 

Despre  cele  15  parohii  din  Canada  nu  cunosc 
date  statistice  oficiale;  preotul  misionar  Ghenadie 
Gheorghiu  evaluează  patrimoniul  bisericii  din  Canada 
la  un  sfert  de  milion  de  dolari. 

Aceste  date  mărturisesc,  că  ţăranul  nostru  stră¬ 
mutat  în  America  n’a  trecut  Oceanul  numai  cu 
braţe  vânjoase  de  muncă  ci  şi  cu  o  zestre  sufle¬ 
tească,  căreia  a  închinat  cele  50  de  biserici  din  su¬ 
doarea  feţii  sale.  Căci  din  1926  şi  până  azi  s’a  mai 
zidit  o  biserică  şi  casă  parohială  la  Niles  Chio  şi 
o  casă  culturală  în  Cleveland. 

Unele  biserici  sunt  de  lemn  şi  sunt  modeste 
la  înfăţişare.  Dar  biserica  Sf.  Gheorghe  din  Detroit: 

e  o  clădire  imposantă  ca  şi  cea  din  Indiana  Harbor, 
Ind.,  care  e  a  treia  în  aceiaşi  localitate,  în  locui 
celor  două  anterioare,  distruse  de  incendiu.  La  Chi¬ 
cago,  colonia  bănăţeană  se  pregăteşte  să  zidească 
cel  mai  frumos  lăcaş  de  închinare  în  stil  brânco- 
venesc. 

Instinctul  religios  al  coloniştilor  e  o  profundă 
realitate. 

Şi  e  de  remarcat  zelul  credincioşilor  de  a-şi 
zidi  biserici. 

Nu  tot  atât  de  desvoltat  e  însă  simţul  creaţiilor 
religioase,  care  în  mod  specific  caracterizează  vieaţa 
spirituală  din  America. 

Tăria  vieţii  religioase  e  duhul  misionar  şi 
mulţimea  capelelor,  resfirate  prin  suburbii  ca  nişte 
clinice  spirituale  în  jurul  pompoaselor  catedrale  din 
centrele  oraşelor. 

Intr’o  convorbire,  avută  la  New -York,  în  luna 
Maiu  a.  c.  cu  dl  Dr.  E.  Emhardt,  dela  comisia  an¬ 
glicană  pentru  relaţiile  cu  Ortodocşii,  acesta  mi-a 
atras  atenţia  asupra  lipsei  de  sistem  în  acţiunea 
noastră  bisericească  din  Statele  Unite. 

Credincioşii  noştri  au  pornit  din  capul  locului 
să  zidească  biserici,  când  nu  erau  nici  cetăţeni 
americani,  n aveau  nici  colonii  statornice  şi  când  ne 
lipsiau  cu  desăvârşire  oamenii  cu  dare  de  mână. 
Parohiile  sau  înglodat  în  datorii  de  ani  de  zile  şi 
lumea  s’a  descurajat.  Multe  biserici  sunt  ameninţate 
să  rămâe  pustii  şi  se  dărăpănează. 

Altfel  au  procedat  alte  confesiuni.  Ele  sau  în¬ 
grijit  să  înjghebeze  un  stat  preoţesc  misionar ,  în 
stare  să  aducă  în  confruntare  cu  Hristos  conştiinţa 
credincioşilor  şi  să  interpreteze  sf.  Evanghelie  po¬ 
trivit  cu  nevoile  individuale  şi  colective  ale  Co¬ 
loniştilor. 

Problema  vitală  a  evanghelizării  şi  a  misiona¬ 
rismului  pentru  Biserica  noastră  e  periferială,  în 
loc  să  fie  centrul  de  gravitate  al  vieţii  bisericeşti. 

Această  problemă  le-a  ajuns  credincioşilor  la 


cunoştinţă  pe  cale  indirectă,  pe  urma  contactului  cu 
misiunea  internă  americană. 

In  bisericile  noastre  parohiale  agonizează  vi - 
tualismul  tradiţionalist . 

Sunt,  ce  e  drept,  o  seamă  de  indivizi,  pentru 
care  vechile  tradiţii  de  vieaţă  creştinească  şi  de  în¬ 
chinare  trezesc  puternice  ecouri,  dar  pentru  majo* 
ritate  şi  mai  ales  pentru  tineretul,  crescut  şi  influinţat 
de  mediul  religios  american,  ele  sunt  ca  nişte  ba¬ 
ricade  în  calea  libertăţii  de  operaţiune  a  Duhului 
Iui  Dumnezeu. 

Din  această  cauză  s’a  născut  o  gravă  confusie 
intelectuală  şi  morală  în  sânul  coloniilor  române  şi 
o  prăpastie  înfiorătoare  desparte  pe  părinţi  de  fiii 
lor,  unii  ancoraţi  sufleteşte  în  trecut  iar  alţii  privind 
spre  viitor. 

In  vârtejul  ameţitor  al  vieţii  urbane,  coloniştii 
noştri  au  nostalgia  simbiosei  dela  ţară,  pe  când 
fiii  lor  aleargă  să-şi  trăiască  vieaţa  cu  tineretul  ame¬ 
rican  de  o  vârstă  cu  el. 

Misiunea  internă  a  confesiunilor  americane  fe¬ 
deralizate  le  îmbie  mijloace  de  cultivare  şi  adaptare 
la  vieaţa  urbană,  dar  mulţi  se  rătăcesc  în  cloaca 
vieţii  de  perzanie  a  oraşelor  mari. 

Problema  păstoririi  tineretului  e  complicată. 

In  linia  tradiţiei  vieţii  creştine  a  poporului  nostru 
e  renunţarea  la  bunurile  materiale,  dar  fiindcă  în 
America  există  o  prosperitate  materială  fără  pre¬ 
cedent  în  istoria  lumii.  Preoţii  şi  Biserica  cu  anevoe 
pot  impune,  mai  ales  tineretului  să  renunţe  la  con¬ 
fort  şi  să  aleagă  o  vieaţă  de  ascetism. 

învăţăturile  Sfinţilor  Părinţi,  ca  Ioan  Gură  de 
aur,  care  condamnă  bogăţiile  şi  confortul,  coloniştii 
noştri  le  ascultă  cu  nedumerire  şi  le  consideră  ar¬ 
haisme  pioase. 

Doctrina  calvină  despre  prosperitatea  materială 
şi  confort  ca  nişte  condiţii  normale  de  vieaţă  a  celor 
aleşi,  constitue  o  noutate  isbitoare  şi  o  permanentă 
ispită  pentru  coloniştii  noştri. 

Tendinţa  întregei  civilizaţii  materiale  cu  toate 
achiziţiile  ei  moderne  e  să  absoarbă  şi  să  robească 
pe  om,  făcându-1  să  uite  de  Dumnezeu  şi  de  che¬ 
mările  lăuntrice  ale  sufletului. 

Emigranţii  de  data  recentă  ca  şi  Românii  sunt 
în  apropierea  acestei  zone  de  prăpăd  spiritual.  Sfin¬ 
tele  datini  religioase  păstrate  din  generaţie  în  gene¬ 
raţie,  în  lumea  cea  nouă  dispar  şi  sufletele  fără  în¬ 
velişul  datinelor  se  clatină. 

Unitatea  religioasă  e  familia  şi  familia  coloni- 
stului  trece  printr  o  criză  serioasă.  Divorţul  e  la 
ordinea  zilei  şi  căsătoriile  civile  întrec  cele  biseri¬ 
ceşti. 

III.  Situaţia  Parohiilor. 

Parohiile  din  colonii  sunt  constituite  după  si¬ 
stemul  corporaţiilor  religioase  americane.  Fiecare 
parohie  e  încorporată  la  tribunal  şi  are  drept  să-şi 
facă  statute,  aprobate  de  adunarea  generală  a  mem¬ 
brilor.  Nici  un  statut  nare  elauzula  de  aprobare  a 
autorităţii  bisericeşti  din  Patrie. 

Patrimoniul  bisericesc  aparţine  parohiei.  Numai 
în  So.  Omaha,  Nebr.  patrimoniul  e  transcris  pe  nu¬ 
mele  Mitropoliei  Ardealului  iar  biserica  din  Mtunion 
pe  numele  Patriarhiei.  Sunt  scutite  de  impozite  bi¬ 
sericile  şi  casele  parohiale.  Statul  n  are  amestec  în 
chestii  de  credinţă  şi  disciplină.  Adunarea  generală 
a  membrilor  parohiei  stabileşte  repartiţia  anuală  a 
membrilor  şi  stolele  preotului,  alege  funcţionarii  bise¬ 
riceşti  şi  pe  preot  Un  singur  preot  misionar :  Simion 
Mihălţianu  din  Indiana  Harbor  slujeşte  la  aceeaşi 
parohie  de  22  ani;  toţi  ceilalţi  preoţi  au  angajamente 
temporale.  Unele  parohii  schimbă  preoţii  în  fiecare  an. 

Falsa  interpretare  a  libertăţii  religioase  ame¬ 
ricane  a  făcut  cax  înscrierea  membrilor  la  parohii 
să  fie  voluntară  şi  în  prezent  abia  15%  din  totali¬ 
tatea  credincioşilor  noştri  sunt  parohieni.  Statistica 
americană  cunoaşte  18.853  membri.  Ceice  nu  sunt 
membri  plătesc  la  botez,  cununie  şi  înmormântare 

taxe  urcate  la  caseria  parohială.  In  unele  parohii 
taxele  acestea  sunt  atât  de  urcate,  încât  foarte  mulţi 
inşi  se  duc  la  sectari,  unde  astfel  de  slujbe  sunt 
—  gratuite.  Parohiile  sunt  asemenea  unor  cluburi 
religioase,  în  continue  frământări  interne,  a  preoţilor 
în  contra  parohienilor  şi  a  partidelor  din  parohie 
între  olaltă. 

E  o  situaţie  generală  deplorabilă,  datorită  multor 
cauze.  Credincioşii  din  Statele  Unite  au  trăit  acasă 
sub  apăsarea  regimului  străin  şi  considerau  Bise¬ 
rica  o  instituţie  naţională.  Influinţa  ei  spirituală  a 
„scăzut  şi  nu  sa  pus  stavilă  elementelor  profane  în 
formele  populare  ale  religiei. 

Preoţii  misionari  au  trăit  izolaţi,  fără  control 
permanent  şi  desorientaţi  în  faţa  multiplelor  pro¬ 
bleme  spirituale  şi  sociale  din  America. 

Biserica  n’a  trecut  la  aceşti  fii  încercaţi  cu  tot 
aparatul  ei  de  mântuire,  să-i  strângă  la  olaltă  sub 
aripe  ocrotitoare,  să-i  ducă  la  păşune  hrănitoare  şi 
să-i  vindece  de  toate  maladiile  spirituale.  Vizitaţia 
canonică  întreprinsă,  contactul  personal  cu  credin¬ 
cioşii,  vorbirile  adresate  conştiinţei  şi  raţiunii,  sluj¬ 
bele  religioase  şi  propaganda  prin  presă  în  numele 
autorităţii  bisericeşti  din  Patrie,  au  trezit  speranţele 
că  ceasul  reculegerii  generale  a  bătut.  O  premenire 
trebuia  să  pornească  şi  în  clerul  misionar. 

IV.  Conferenţa  preoţească  de  Ia  Cleveland. 

La  Bobotează  1929,  am  convocat  prin  ziarul. 
„America,"  Preoţimea  misionară  la  o  conferinţă 
preoţească  în  Cleveland  la  30 — 31  Ianuarie. 

Programul  conf  erenţei  avea  următoarele  subiecte : 

1.  Principiile  de  păstorire  ale  clerului  nostru 
misionar. 

2.  Avantajele  şi  desavantajele Preotului  misionar 

3.  Biserica  şi  TineretuL 

4.  Apostolatul  laic. 

5.  Biserica  în  luptă  cu  plăgile  morale. 

6.  Biserica  noastră  şi  cultele  americane. 

7.  Isvoarele  materiale  ale  Bisericii  din  America. 

Fiecare  preot  era  invitat  să  pregătească  un  su¬ 
biect  din  cele  anunţate.  Preoţilor :  S.  Mihălţianu,  Oct. 
Murăşan,  I.  Truţa,  St.  Oprean,  Andr.  Moldovan,  Victor 
Faur  şi  Dr.  La  zar  Gherman,  le-am  indicat  subiectul 
şi  bibliografia. 

bi  30  Ianuarie  dimineaţa  erau  de  faţă  20  preoţi. 
Am  început  lucrările  cu  rugăciune  în  biserica  pa¬ 
rohială  Sf.  Maria  şi  am  deschis  Conferenţa  în  casa 
naţională  din  Cleveland. 

Fiecare  referent  şi-a  dat  silinţa  să  pătrundă 
problema,  pusă  în  discuţie.  Rareori  am  întâlnit  la 
Conferenţe  şi  Congrese  bisericeşti  o  atmosferă  atât 
de  înălţată  ca  la  această  Conferenţă  din  Cleveland. 

In  mediul  american  astfel  de  probleme  sunt 
studiate  cu  multă  ardoare  şi  competenţă  şi  preoţii 
noştri  misionari  aveau  conştiinţa  că  se  găsesc  în 
America,  unde  fenomenele  religioase  nu  interesează 
numai  pe  profesionişti. 

Subiectele  tratate  în  cele  două  zile  alcătuiesc 
o  lucrare  colectivă ,  dovedind  că  un  singur  om  oricât 
de  bine  echipat  prin  studiu  şi  experienţe,  totuşi  nu 
poate  lumina  toate  punctele  dintr’un  câmp  atât  de 
vast  de  discuţie  precum  o  pot  mai  mulţi  inşi  la 
olaltă. 

Tema  primă  era  destinată  fostului  profesor  de 
teologie,  Dr.  L.  Gherman,  care  se  angajase  să  o  lu¬ 
creze,  dar  în  clipa  din  urmă  a  înştiinţat  telegrafic 
conferenţa,  că  e  bolnav  şi  nu  poate  participa.  Am 
tratat-o  eu  în  continuarea  punctelor  de  vedere  din 
vorbirea  de  deschidere. 

Opinia  publică  din  Colonii  adeseori  a  criticat 
aspru  Preoţimea  pentru  stările  deplorabile  din  pa¬ 
rohiile  noastre.  Preoţii  cred  în  necesitatea  predicei, 
în  eficacitatea  slujbelor,  în  sociabilitate  şi  în  acti¬ 
vitate  personală.  Dar  Biserica  are  nevoe  imperativă 
de  conducători  destoinici,  de  iniţiativă,  şi  în  care 
credincioşii  noştri  să  aibă  încredere  şi  să-i  spriji- 

nească.  Insă  clerul  na  avut  un  program  de  activi¬ 
tate,  concepţii  clare  şi  metodele  cele  mai  corecte  şi 
trăia  fără  organizaţie.  Clerul  misionar  în  genere  nu 
se  putea  justifica  de  criticile  ce  i-se  aduceau,  cu 
atât  mai  vârtos  că  înşişi  trăiau  desbinaţi,  unii  inde¬ 
pendenţi  de  orice  legătură  cu  superioritatea  biseri¬ 
cească  din  Patrie,  alţii  recunoscând  Ierarhia  ru¬ 
sească  iarăşi  unii  fiind  în  legături  jurisdicţionale  cu 
Mitropolia  Transilvaniei  şi  alţii  cu  Patriarhia  Starea 
anarhică  în  sânul  Clerului  s’a  agravat  şi  prin  faptul 
că  nu  s’a  reglementat  care  Ierarhi  au  dreptul  să 
trimită  preoţi  misionari  şi  pe  lângă  preoţii  cu  carte 
canonică  sunt  o  seamă,  care  sau  strecurat  în  Ame¬ 
rica  fără  autorizaţie  şi  acolo  fac  slujbe  preoţeşti. 

La  conferenţa  din  Cleveland  n’au  fost  admişi 
decât  preoţii  aleşi  de  parohii.  In  această  conferenţă 
s’a  realizat  înjghebarea  Asociaţiei  Clerului  misionar, 
redactându-se  un  document  de  următorul  cuprins  şi 
iscălit  de  toţi  preoţii  prezenţi: 

Declaraţiune. 

Preoţimea  ortodoxă  română  din  Statele  Unite  ale 
Americei  de  Nord,  întrunită  în  conferenţă  preoţească  în 
zilele  de  30  şi  31  Ianuarie  A.  D.  1929,  în  oraşul  Cleve¬ 
land,  O.  cu  unanimitate  declară  solemn: 

1.  Recunoaşte  autoritatea  canonică,  ierarhică  şi  dis¬ 
ciplinară  a  Sf.  Sinod  al  României,  reprezentată  prin  dele¬ 
gatul  său  I.  P.  S.  Sa  Mitropolitul  Ardealului  Dr.  Nicolae 
Bălan. 

2.  In  privinţa  organizării  Bisericii  ortodoxe  române, 
dă  delegatului  Sf.  Sinod.  Prea  Cucerniciei  Sale  părintelui 
Trandafir  Scorobeţ  tot  concursul,  ca  organizarea  Bisericii 
acesteia  să  se  facă  conform  prevederilor  canoanelor  Bi¬ 
sericii  noastre  şi  se  va  conforma  îndrumărilor  date  de 
acest  delegat. 

3.  In  schimbul  suportului  în  acţiunea  aceasta  preo¬ 
ţimea  care,  ca  în  cazuri  de  conflict  între  ea  şi  parohii  să 
i  se  acoarde  pe  deplin  suportul  şi  scutul  autorităţii  sub 
ordinele  căreia  se  pune. 

4.  Pentru  o  acţiune  solidară  şi  cu  resultat,  preotimea 
se  declară  de  constituită  cu  ziua  de  azi  în  o  asociaţie 
misionară  sub  autoritatea  Sf.  Sinod  şi  al  delegatului  ace¬ 
stuia  I.  P.  S.  Sa  Dr.  Nicolae  Bălan,  împărtindu-se  în  şase 
cercuri  religioase,  şi  anume: 

a)  Cercul  Cleveland  cu  parohiile:  Cleveland,  Alliance, 
Akron,  Canton  şi  Newark; 

b)  Cercul  Farrell  cu  parohiile :  Youngstown,  Nilles, 
Warren,  Martins  Ferry,  Ellwood  City,  Erie,  Whitman  şi 
Farrell; 

c)  Cercul  Chicago  cu  parohiile :  Indiana  Harbor,  Gary, 
Indianapolis,  Terre  Haute,  Cincinatti  şi  Chicago ; 

d)  Cercul  New  York  cu  parohiile:  Mt.  Union,  Phila¬ 
delphia,  Buffalo,  Roebling,  Southbridge,  Woonsocket  şi. 
Bridgeport ; 

e)  Cercul  St.  Paul  cu  parohiile:  So.  St.  Paul,  Omaha 
şi  St.  St.  Paul ; 

f)  Cercul  Detroit  cu  parohiile:  Detroit  [2]  şi  toate  pa¬ 
rohiile  din  Canada. 

Ne  exprimăm  dorinţa,  de-a  pleca  dela  această  con- 
ferenţă  organizaţi  cu  un  for  de  conducere  al  acestei  aso¬ 
ciaţii,  căruia  să  putem  să  ne  adresăm  pentru  orice  even¬ 
tuale  informaţiuni. 

Prin  organizarea  aceasta  înţelegem  organizarea  acti¬ 
vităţii  noastre  care  cuprinde  între  altele: 

a)  Şcoala  catehetică  ; 

b)  Cursurile  biblice  pentru  adulţi ; 

c)  Organizarea  tineretului; 

d)  Organizarea  şi  sprijinirea  activităţii  tuturor  orga¬ 
nizaţiilor  cu  caracter  religios,  cultural  şi  naţionaL 

Chestiunea  organizării  Bisericii  cade  în  competenţa 
Congresului  tuturor  parohiilor  noastre  ortodoxe,  care  se 
va  face  Ia  timpul  său,  având  asigurarea  forurilor  noastre 
superioare  bisericeşti,  că  chestiunea  patrimoniului  rămâne 
şi  pe  mai  departe  în  grija  fiecărei  parohii  singuratice,  in- 
stituindu-se  bine  înţeles  din  partea  Congresului  de  orga¬ 
nizare  un  organ  de  control  al  administrării  averilor  bise¬ 
riceşti. 

5.  întrucât  unul  sau  altul  din  clerul  misionar  din 
America  de  Nord  ar  avea  eventual  legături  administrative 

sau  canonice  cu  vre-un  Arhiereu  din  America,  acestea 
legături  încetează  cu  ziua  de  azi  şi  se  recunosc  numai  le¬ 
găturile  cu  Ierarhia  canonică  a  sf.  noastre  Biserici  din 
patria  veche.  România,  cu  Sf.  Sinod  al  României  şi  cu 
delegatul  lui  I.  P.  S.  Sa  Mitropolitul  Dr.  Nicolae  Bălan  ai 
Ardealului,  care  are  jurisdicţiunea  asupra  Bisericii  şi  cre¬ 
dincioşilor  ei  din  Statele  Unite  ale  Americei  de  Nord. 

Aceste  declaraţiuni  ne  obligăm  fiecare  a  le  aduce  la 
cunoştinţa  credincioşilor  noştri,  ca  şi  ei  să  Ie  respecteze 
împreună  cu  noi. 

Dat  în  Cleveland,  O.,  Ia  31  Ianuarie  A.  D.  1929. 

Pr.  Octavian  Murăşan,  Pr.  Andreiu  Moldovan,  Pr.  G.  Poppa,  Pr.  Victor 
Faur,  Pr.  Ioan  Stănilă,  Pr.  Aurel  Reu,  Pr.  Ioan  Trupa,  Pr.  Traian 
Demian,  Pr.  Ioan  Popovici,  Rev.  Simion  Mihălpan,  Rev.  Traian  Birău, 
Rev.  Pavel  Crăciun.  Rev.  A.  Bogioacă,  Rev.  Elie  G.  Genie,  Rev.  Ni- 
chifor  Mihai,  Rev.  Ştefan  At.  Oprean,  Pr.  Elie  Popp. 


Documentul  s’a  publicat  în  ziarul  „America"  şi 
luând  cunoştinţă  despre  cele  hotărâte,  au  aderat  în 
scris:  Grigorie  Costea  —  St.  Paul,  Pavel  Negovan 
—  Whitman,  W.  V.,  Alexandru  Borda  - —  Gary,  Ind., 
George  Brănuţiu  —  Cincinatti,  Iuliu  Holder  —  Joung- 
stown,  O.  şi  Ioan  Popescu  —  Bridgeport,  Conn. 

Presa  română  şi  americană  din  Cleveland  au 
publicat  dări  de  seamă  despre  conferenţa  noastră. 
Conciliul  federal  dela  New  York  mi-a  cerut  vor¬ 
birea  de  deschidere  şi  un  raport  despre  problemele 
discutate. 

V.  Congresul  bisericesc  de  la  Detroit. 

Misiunea  ce  aveam  de  îndeplinit,  har  fi  fost 
complectă  fără  a  da  prilej  tuturor  parohiilor  din 
Statele  Unite  şi  Canada  să-şi  exprime  dorinţele  şi 
cuvântul,  relativ  la  situaţia  prezentă  a  vieţii  religi¬ 
oase  şi  ce  aspiraţii  au  pentru  viitor. 

Trecând  din  colonie  în  colonie  şi  făcând  lucrul 
misionarului  cu  cea  mai  bună  ştiinţă  şi  conştiinţă, 
cercetând  oficiile  parohiale,  matricole,  arhivă,  lă¬ 
caşul  divin  cu  toate  întocmirile,  ţinând  şedinţe  cu 

comitetul  parohial,  vizitând  şcoala  catehetică,  reu¬ 
niunile  de  tineri,  apoi  slujind,  predicând  şi  dând  în¬ 
drumările  necesare  preoţilor  şi  credincioşilor,  — 
m’am  ales  cu  convingerea  că  autoritatea  bisericească 
a  făcut  un  lucru  bun  şi  în  ceasul  al  unsprezecelea, 
trimiţând  un  delegat  al  său  să  cerceteze  credincioşii 
de  peste  Ocean. 

Când  astfel  de  misiune  s:ar  fi  întreprins  mai  de 
mult,  credincioşii  noştri  n  ar  fi  fost  expuşi  la  atâtea 
frământări  sterile  şi  rătăciri  anevoe  de  îndreptat. 

Prin  colonii  am  întâlnit  pretutindeni  credincioşi 
plini  de  râvnă  spirituală  şi  gata  de  orice  jertfă  spre 
a  inaugura  o  eră  nouă  de  progres  spiritual. 

Era  de  datoria  Preoţimii  să  strângă  la  olaltă 
aceste  elemente  preţioase,  să  le  organizeze  şi  să 
le  instrueze  în  vederea  acţiunii  de  organizare,  cu 
atât  mai  vârtos,  că  am  făcut  apel  pentru  deschi¬ 
derea  campaniei  de  recrutare  de  membri  noui  la 
parohii  şi  a  publicării  unui  Almanah  bisericesc. 

Nu  puteam  supraveghea  cele  ce  se  petrec  după 
plecarea  mea  dintr’o  colonie  în  alta.  Când  eram  în 
Vest,  primiam  ştiri  din  coloniile  răsăritene,  că  unele 
parohii  au  început  să  discute  de  e  necesar  ori  nu 
să  se  organizeze  Biserica,  să  participe  ori  nu  la 
Congresul  dela  Detroit.  Unele  parohii  au  oprit  pe 
preoţi  să  vie  la  Congres,  de  teamă  că  organizarea 
va  nimici  drepturile  Parohiilor,  prevăzute  în  Statute 
şi  vor  ajunge  în  jugul  despotic  al  autorităţii  biseri¬ 
ceşti  din  Patrie. 

Cei  din  Vest  mă  asaltau  cu  întrebări  despre 
rostul  misiunii  mele,  mai  ales  de  când  se  svonise 
că  Patriarhia  îşi  trimite  delegatul  său,  pe  dl  Dr.  I. 
Mateiu,  să  cerceteze  parohiile  şi  să  orânduească 
opera  organizării  Bisericii. 

Din  părţile  Canadei  îmi  sosiau  ştiri,  că  Preoţii 
hirotoniţi  de  Ruşi  au  alungat  dela  altare  pe  preoţii, 
care  au  introdus  Calendarul  îndreptat  şi  pun  la  cale 
convocarea  unui  Congres  pentru  declararea  inde¬ 
pendenţei  bisericeşti  şi  organizarea  unei  episcopii 

române  americane  in  legătură  cu  bisericile  omo* 
doxe  din  America. 

Tot  atunci  şarpele  jaluziei  s’a  arătat  unor  preoţi 
ispitindu-i  să  instrueze  pe  delegaţii  parohiilor  să 
facă  obstrucţie  în  Congres  şi  să  aducă  în  discuţie 
alte  chestii,  care  nu  erau  în  ordinea  de  zi,  stabilită 
prin  convocarea  congresului  din  numărul  de  Paşti 
al  ziarului  „America". 

Spre  a  complecta  icoana  situaţiei,  mai  amintesc 
primirea  înştiinţării  de-acasă  că  Guvernul  Ţării  nu 
poate  acorda  nici  un  ajutor  la  acoperirea  cheltue- 
lilor  misiunii  mele  şi  deci  să  mă  întorc  acasă. 

între  astfel  de  împrejurări  niam  dus  la  Detroit' 
unde  am  pregătit  raportul  general  pentru  Congresul 
dela  25 — 28  Aprilie  a.  c. 

Preotul  Octavian  Mureşan,  Consiliul  parohial 
dela  biserica:  Sf.  Gheorghe  şi  Reuniunea  femeilor 
au  luat  toate  măsurile  de  incuartirare,  de  mese  co¬ 
mune  şi  de  festivităţile  împreunate  cu  Congresul. 

Preotul  St.  Oprean  dela  Chicago,  fiind  redac¬ 
torul  gazetei:  „Tribuna  Română",  a  publicat  în  ediţie 
specială  întreg  raportul  general,  care  s’a  împărţit 
congresiştilor  în  ziua  deschiderii. 

Raportul  general  cuprinde  următoarele  capitole : 

1.  Emigrantul  român  şi  Idealul  religios. 

2.  Terenul  misionar. 

3.  Parohia  ortodoxă  din  America. 

4.  Clerul  misionar. 

5.  Problema  tineretului. 

6.  Propaganda  culturală. 

7.  Chestia  averilor  bisericeşti. 

8.  Relaţiile  externe,  şi 

9.  Conclusiune. 

Vorbirea  de  deschidere  s’a  tipărit  în  fruntea 
raportului,  astfel  că  membrii  Congresului  aveau  în 
mână  un  operat,  asupra  căruia  aveau  să  se  pro¬ 
nunţe.  Printre  membrii  Congresului  erau  o  seamă 
de  reprezentanţi  cu  conştiinţa  deplinei  răspunderi 
a  participării  la  acest  act  istoric.  Aceştia  erau 

însă  în  minoritate,  din  care  cauză  nici  discuţiile,  nici 
conclusiile  n’au  putut  fi  de  valoare  egală.  Puţinii 
intelectuali  ce-i  avem  în  America:  profesori,  medici, 
ingineri,  avocaţi,  n’au  fost  trimişi  la  congresul  tu¬ 
turor  Românilor  ortodocşi,  ci  erau  reprezentaţi 
aproape  numai  muncitorii. 

Episcopul  anglican  şi  cel  rusesc  din  Detroit 
şi-au  exprimat  dorinţa  să  ia  parte  la  şedinţele  Con¬ 
gresului  şi  am  fost  prevenit  de  nişte  preoţi  care  cu¬ 
noşteau  obiceiurile  româneşti  dela  întruniri,  că  ar  fi 
mai  consult  să  renunţăm  la  onoarea  oaspeţilor  streini. 
Unii  membrii  ca  preotul  Reu  şi  alţi  câţiva  mireni, 
n’au  contribuit  nici  cu  demnitatea  lor  personală,  nici 
cu  rolul  lor  în  Congres  la  prestigiul  acestuia. 

(Va  urma].  Tr.  Scorobeţ. 


£ Desfiinţarea  ministerului  de  culte. 

Legea  pentru  reorganizarea  ministerelor  a  desfiinţat  între 
altele  şi  ministerul  cultelor  şi  artelor,  chestiunile  de  competinţa 
lui  fiind  trecute  la  ministerul  instrucţiunii  publice,  şi  la  cel  al 
sănătăţii.  Pentru  care  pricină  unele  ziare  şi  reviste,  îndeosebi 
bisericeşti,  s’au  tulburat  foarte.  S’au  scris  o  seamă  de  articole, 
arătăndu-se  marea  importanţă  a  desfiinţatului  minister  pentru 
viaţa  religioasă  a  cetăţenilor  din  cuprinsul  României  mari  şi’n 
deosebi  a  Românilor  de  lege  ortodoxă. 

Argumentarea  era  simplă:  Covârşitorul  număr  al  cetăţe¬ 
nilor  din  patria  întregită  îl  formează  credincioşii  Bisericii  drept- 
măritoare  române,  instituţia  sacră,  împodobită  printr’un  articol 
al  Constituţiei  cu  titlul  răsunător  al  „ dominanţei “  în  stat.  In 
chip  fatal  ministerul  cultelor  era  mai  mult  al  Bisericii  ortodoxe, 
pentrucă  credincioşii  ei  prin  numărul  lor  covârşitor  îi  dedau 
mai  mult  de  lucru.  Împrejurarea  aceasta  a  creat  şi  uzanţa  ca 
titularul  departamentului  cultelor  să  fie  totdeauna  un  ortodox, 
nu  ca  la  societatea  culturală  „Astra",  unde  prezidentul  se  alege 
după  sistemul  rotaţiei:  Sibiu- Blaj,  Sibiu- Blaj .. . 

In  felul  acesta  ministerul  cultelor  şi-a  câştigat  în  concepţia 
multora  atributele  unui  fel  de  părinte  ocrotitor  al  Bisericii  or- 

todoxe.  De  unde  regretul,  durerea,  revolta  şi  protestele  multora 
împotriva  desfiinţării  ministerului,  care  —  deastădată  —  nu 
mai  este,  dar  nu  s’a  isprăvit.  Prin  reducerea  acestui  minister 
la  rangul  unui  ipotetic  subsecretariat  in  cadrul  departamentului 
Instrucţiunii  publice  —  spun  revoltaţii.  —  se  dă  o  nouă  lovi¬ 
tură  Bisericii  dominante,  dupăce  această  instituţie  creatoare  şi 
ocrotitoare  de  neam  a  fost  batjocorită  cu  Legea  Cultelor  şi 
cu  Concordatul,  ale  cărui  roade  proaspete  sunt  câţiva  preoţi 
ortodocşi  daţi  pe  mâna  parchetului,  dupăce  li  s’a  oprit  salarul. 
Şi  după  toate  acestea  preoţtmea  nu  se  mişcă,  iar  Vlădicii -nu-şi 
depun  cărjile.  Biserica  se  prăpădeşte.  Apoi  să  nu  te  tulburi? 
Să  nu  te  revolţi  ? 

Nu. 

Adevărat  că  importanţa  ministerului,  de  culte  principial  nu 
o  contestă  nimeni.  Mai  ales  noi  nu  o  contestăm.  El  s’a  înte¬ 
meiat,  de  dl  O.  Goga,  cu  un  rost  pe  cât  de  superior,  pe  atât 
de  precis:  de  a  supraveghea  „deopotrivă  libertate  şi  protecţiune 
a  Cultelor “  —  dupăcurn  spune  Constituţia  Ţarii. 

Românii  ortodocşi,  din  Ardeal  în  deosebi,  au  intrat  în  viaţa 
statului  român  întregit  cu  o  moştenire,  dintre  cele  mai  dureroase. 
Sub  Stăpânirea  străină  au  fost  Biserica  batjocorită  şi  martiri¬ 
zată.  In  schimb  catolicismul  patronat  de  Habsburgi  a  fost  con¬ 
fesiunea  privilegiată,  Bisericp  latifundiară  şi  pustiitoare  de  lă¬ 
caşuri  sfinte  şi  de  suflete  „schismatice* .  Privilegiate  au  fost 
faţă  de  noi  şi  celelalte  confesiuni  din  risipita  monarhie  austro- 
ungară.  In  această  situaţie  de  revoltătoare  inegalitate  ne-a  găsit 
România  mare. 

Dar  să  ne  întrebăm  serios,  care  dintre  miniştrii  de  culte 
de  până  acum  şi-a  făcut  o  problemă  din  necesitatea  nivelării 
acestei  tragice  inegalităţi,  dintre  confesiunile  intrate  în  hora 
României  mari  ? 

Va  spune  însă  cineva:  Latifundiile  Bisericii  catolice  au  fost 
expropriate.  In  parte  da,  dar  ele  se  plătesc  de  către  stat;  ba 
statui  şi-a  luat  angajamentul  de  a  plăti.  Bisericii  catolice  până 
şi  pământurile  asupra  cărora  această  Biserică  nu  avea  nici  un 
titlu  de  proprietate  —  ea  fiind  simplă  uzufmctaară.  din  mila 
Habsburgilor  —  pentrucu  proprietara}  de  drept  este  statui! 
Din  sumele  fabuloase  la  cari  se  ridică  rentele  de  expropiere 
Biserica  papistaşă  din  România  îşi  face  „ patrimoniu  sacru* , 

având  putinţa  să-şi  susţină  instituţii  de  educaţie  şi  de  binefa¬ 
cere  cari  îi  sporesc  prestigiul,  câtă  vreme  Biserica  neamului  a 
rămas  în  vechea  sărăcie,  purtând  şi  ponosul  că  nu  susţine  şcoli 
(de  unde  sâ  susţină,  dacă  i  s’au  luat?!)  şi.  aşezăminte  de  ca¬ 
ritate  ! 

Ceeace  însemnează,  că  inegalitatea  a  rămas.  A  rămas, 
pentrucă  nici  un  ministru  de  culte  nu  şi-a  luat  slujba  în  serios, 
încercând  măcar  să  aplice  corectivul  necesar  atâtor  nedreptăţi 
istorice  cari  apasă  încă  pe  umerii  Bisericii  ortodoxe.  Miniştrii 
de  culte  —  toţi  ortodocşi  sadea  —  s’au  îngrijit  în  schimb  de 
altceva:  de  încheierea  concordatului  (V.  Goldiş)  prin  care  se 
oecetluesc  privilegiile  istorice  ale  catolicismului,  de  legea  cul¬ 
telor  (A.  Lapedatu)  care  îngrădeşte  libertatea  religioasă  a  cre¬ 
dincioşilor,  făcând  din  credinţă  o  funcţiune  a  averii  (doctrină 
catolică!)  şi  de  „ modificarea “  acestei  legi  (A.  Vlad)  în  sensul, 
că  de-aci  înainte  preoţimea  ortodoxă  nu  va  mai  avea  nici  dreptul 
de  a  protesta  împotriva  umilirii  Bisericii,  căreia  totuşi  este 
chemată  să-i  slujească. 

Acestea  sunt  culmile  proeminente  ale  operei  miniştrilor  de 
culte  de  până  acuma.  Aceasta  este  „ părinteasca “  solicitudine 
a  lor  pentru  Biserica  ortodoxă. 

Şi  atunci  mă  întreb,  de  ce  atâta  zdrobire  de  inimi  pentru 
desfiinţarea  ministerului  de  culte ?  De  ce  atâta  jale  pentru  un 
părinte  vitreg  ? 

Să  ne  liniştim  şi  sâ  ne  vedem  de  treabă:  Biserica  orto¬ 
doxă  română  nu  s’a  născut  deodată  cu  ministerul  cultelor  şi 
nici  n’o  să  se  prăpădească  deodată  cu  el. 

Că  ministerul  de  culte  fiind  redus  la  rangul  unui  subse¬ 
cretariat,  în  fruntea  acestuia  se  va  instala  un  minoritar?  Cu 
atât  mai  bine.  Loviturile  venite  dela  străini  le  vom  suporta  mai 
uşor.  De  altfel  eu  sunt  convins,  că  un  ministru  de  culte  cu  cât 
va  fi  mai  străin  de  noi,  cu  atât  ne  va  hm  mai  sub  părinteasca 
sa  protecţie.  Cel  puţin  aşa  ne  învaţă  istoria  recentă.  Deaceea, 
dacă  ministrul  de  culte  —  na  vâ  temeţi,  căci.  se  reînfiinţează 
departamentul!  —  s’ar  alege  prin  vot  obştesc,  eu  mi-aş  da  votul 
unui  musulman!  n  Colan. 

Din  vremuri  trecute. 

Bogata  arhivă  a  oraşului  Braşov  e  o  comoară 
nepreţuită  pentru  trecutul  nostru  naţional,  bisericesc 
şi  sociaL  Plângeri  de  tot  felul  ale  Românilor  năcăjiţi : 
preoţi,  dascăli,  soldaţi,  ţărani,  cereri  pentru  drepturi, 
pentru  o  bucată  de  pământ,  câteva  trunchiuri  de 
brad,  să-şi  ridice  o  căsuţă,  zidirea  unei  sfinte  biserici, 
toate  trebuiau  să  treacă  mai  întâi  pe  la  cinstitul 
Magistrat. 

Cele  mai  multe  din  plângeri  şi  cereri  sunt  scrise 
de  logofeţi,  în  limba  germană,  mai  târziu  ungurească  ; 
unele  sunt  scrise  româneşte,  dar  cu  ortografie  ungu¬ 
rească,  cum  sunt  şi  cele  2  cari  urmează.  Cea  dintâi 
nu  ştiu  încă  de  cine  e  scrisă,  dar  în  a  doua  recu¬ 
nosc  scrisul  logofătului  dela  Bran  Gheorghe  Moldo- 
venesa. 

«Prea  cinstite  Prea  Milostive  şi  de  bun  neam 
vrednic  şi  Prea  înţelept  Măria  ta  Domnule  Nobile 
de  Cronenthal  Prea  Milostivnic  inspector  a  Cetăţii 
Branului  şi  a  Săcelelor,  şi  vrednic  Senator  a  cinstiţii 
cetăţi  a  Braşovului  şi  a  toată  Ţara  Bârsii: 

Cu  mare  plecăciune  şi  smerenie  jeluiesc  milii 
şi  bunătăţii  Măriei  Tale  din  preună  cu  tot  poporul 
care  se  află  la  biserică  la  Şimon  şi  ne  rugăm  cu 
plecăciune  ca  să  se  milostivească  Măria  Sa  Domnul 
a  ne  da  slobozenie  ca  să  facem  biserica  de  piatră, 
fiindcă  toată  materia  ce  tribue  pentru  sfânta  biserică 
o  avem  cu  ajutorul  lui  Dumnezeu :  piatră,  cărămizi, 
varniţă,  lemne  şi  nesip,  încă  de  multă  vreme  strânsă, 
şi  fiindcă  acuma  din  darul  lui  Dumnezeu  sau  mai 
eftinit  bucatele,  oamenii  s’ar  îndemna  ca  să  o  ridice, 
fiindcă  iaste  foarte  vechie  şi  stricată  de  tot  de  nu 
se  poate  nici  Sfânta  Slujbă  a  se  face  când  ploao, 
ci  m’aş  ruga  după  Dumnezeu  întâiu  Măriei  Tale  ca 
un  Domn  şi  tată  al  nostru  prea  înţelept  să  Te  milo- 
stiveşti  a  ne  da  slobozenie  a  o  face  de  piatră,  numai 
cât  a  fost  iară  nu  mai  mare,  şi  pentru  această  milă 

ce  vei  arăta  Măria  Ta  spre  casa  lui  Dumnezeu  şi 
spre  săracii  poporeni,  vei  afla  neîncetat  izvor  şi 
comoară  întru  împărăţia  cerului,  şi  vei  fi  apururea 
pomenit  la  Sfânta  Biserică  ca  un  ctitor  dinpreună 
cu  toată  prea  luminata  şi  Nobila  familia  Măriei-Tale, 
şi  cu  dinpreună  cu  poporenii,  nu  vom  lipsi  a  ruga 
Puternicul  Dumnezeu  să  lungiască  viaţa  Măriei-Tale 
întru  mulţi  şi  fericiţi  ani  cu  mare  norocire.  Adevărat 
iaste  şi  prin  ştirea  şi  voia  Domnialor  Pârcălabilor 
văzându-o  stricată  sfânta  biserică  dare  îmi  iaste  mie 
voia  şi  poporenilor  ca  să  fie  prin  ştirea  şi  voia 
Măriei-Tale,  şi  apoi  vom  fi  odihniţi,  şi  ne  vom  apuca 
de  lucru,  iară  mai  înainte  nu,  ci  ne  rugăm  cu  mare 
plecăciune  ca  să  ni  se  dea  o  prea  luminată  rezo¬ 
luţie  dupăcum  va  lumina  Duhul-Sfânt  pe  Măria  ta- 
şi  rămânem: 

Ai  Măriei-Tale, 

Braşov,  Maiu  12.  St.  V.  1783 

Prea  plecaţi  şi  supuşi  robi: 

Popa  Ion  Vartolomeiu 

dinpreună  cu  toţi  poporenii  de  dinsus 
de  Bran ». 

* 

« Prea  cinstitului  Protopop  al  Braşovului  D. 
Georgie  fiaines,  umilita  noastră  jalbă  dinlăuntru, 
cu  plecăciune  să  se  dea. 

Prea  cinstite  Părinte  Protopop,  noaă  milostiv 
Patron ! 

Negândită  supărare,  ocară  şi  ruşine  ce  ni-au 
făcut  D.  Castelanu  Gaudi  dela  Bran,  acum  Duminecă 
spre  Luni  noaptea,  nu  putem  a  o  răbda,  că  adecă 
au  trimis  Duminecă  noaptea  poroncă  la  noi  persoa¬ 
nele  bisericeşti,  adecă  atât  la  Preoţi  cât  şi  la  Go- 
cimani  şi  Cantori,  au  trimis  pe  noapte  Dorobanţi 
cu  cătane  mestecate  de  răgute  şi  au  poruncit  ca  să 
ducem  carăle  noastre  să  încarce  fânu  de  magazin. 

şi  nu  altminterea,  ci  cu  aşa  straşnică  poruncă,  că 
cine  sar  pune  împotrivă,  cu  patul  puştii  să-l  schilă- 
viască ;  aşa  unii  dintre  noi  cu  porţile  încuiate  ca  de 
nişte  tâlhari  au  trebuit  să  ne  apărăm.  Alţii  de  frica 
bătăii  au  trebuit  singuri  să  meargă  cu  carăle  lor, 
sau  prin  alţii  să-şi  trimeată  carăle  lor  la  acea  slujbă. 
Din  larma  aceasta  [care  toată  noaptea  au  ţinut]  în 
aşa  spaimă  şi  frică  au  căzut  oamenii,  cât  au  socotit 
că  iară  au  început  prinderea  cătanelor  părăsindu-şi 
casele  lor.  Mulţi  au  durmit  pe  unde  au  putut,  ca  vai 
de  ei,  până  la  zio,  să  vază  ce  ieste.  Prea  bine  ştie 
Cinstitul  Magistrat  din  urmatele  până  acum  întâm¬ 
plări,  că  lăudatul  D.  Castelan  ieste  om  fără  minte 
[au  bătut  pe  Preoţii,  au  spart  capul  la  Gocimani  şi 
la  alţi  oameni,  în  ioc  de  apelaţie  [când  era  judecător] 
dacă  făcea  cuiva  judecată  neplăcută,  şi  acela  apeluia, 
în  loc  de  a-i  slobozi  drumul  judecăţii,  îl  bătea  cu 
mâna  lui  sau  îl  punea  pe  scun  de-1  bătea,  dară  su- 
dalmele  lui  sunt  nepovestite]  şi  aşa  unui  om  ca  acesta 
fără  de  minte  ne  mirăm  cum  poate  Cinstitul  Magi¬ 
strat  să-i  încredinţeze  slujba  aceasta,  că  scris  este 
de  filosofi  un  nebun  aruncă  un  bolovan  din  deal 
la  vale  şi  o  sută  de  înţelepţi  nu-l  pot  duce  la  loc. 
Aşa  mă  [  ?  ]  tem  că  şi  noi  o  să  umblăm  cu  lăudatul 
D.  Castelan,  că  de  nu-l  va  înfrâna  Cinstitul  Magistrat 
nici  acuma  din  unele  ca  acestea  urmări,  vom  fi  si¬ 
liţi  la  prea  înaltele  Locuri  toate  întâmplările  [din  an 
în  an  îngreuialele,  asuprele,  bătăile,  purtarea  de  nas 
ca  pe  ursu  cu  lanţu,  fără  de  omenie,  fără  de  re¬ 
spect,  fără  de  nici  o  milă,  ce  trebue  să  păţim  de 
cătră  multeori  pomenitul  D.  Castelan  şi  arândaş, 
atâta  noi  partea  cea  bisericească,  cât  şi  norodul  no¬ 
stru].  Prin  cererea  unui  Commission  neinteresat  a 
le  descoperi.  Dirept  aceea  acum  deocamdată  pentru 
contenirea  şi  dela  noi  [ca  dela  nişte  feţe  bisericeşti] 
ridicarea  acestor  greutăţi  şi  mai  încolo  îndrepterea, 
cu  jalba  asta  cădem  la  Sfinţia  Ta,  rugându-ne  ca 
unde  se  va  cuveni  să  mijloceşti  ca  de  acum  încolo 
supărările  arătate  să  se  ridice,  şi  noi  ca  nişte  slu¬ 
jitori  bisericeşti,  după  cum  şi  slujitorii  bisericilor  de 

alte  religii,  să  fim  ocrotiţi.  Aşteptând  grabnica  mân¬ 
gâiere  şi  îndreptare  suntem 

Ai  Sfinţiei  Tale 

prea  plecate  slugi  noi  partea  biseri¬ 
cească,  adecă  Preoţii,  Gocimanii  şi  Can¬ 
torii  dela  opt  biserici  de  dinsus  de  Brann. 

Brann,  dic  1/ma  13-tia  X-mbris  1802  3“. 

* 

« Preacinstit  Magistrat 
Mie  Milostivi  Patroni! 

Din  aicia  adăogata  Instanţie  a  Preoţilor,  Goci- 
manilor  şi  cantorilor  Bisericilor  din  sus  de  Bran, 
milostiveşte  va  vedea  Cinstitul  Magistrat  în  ce  chip 
Domnul  Castelanul  Gaudi  năcăjeşte  pe  partea  cea 
bisericească,  cu  greutăţile  slujbelor  de  obşte,  a  căruia 
îndrăsneală  mă  rog  să  se  înfrâneze,  şi  să  bine 
voiască  Cinstitul  Magistrat  lăudatului  Domnului  Ca¬ 
stelan  a  porunci  ca  pe  partea  bisericească  [afară 
din  Dajdia  împărătească  şi  Taxa  Domnilor  locului] 
cu  slujbele  de  obşte  să  nu-i  mai  îngreuneze,  ci  precum 
persoanele  Bisericilor  Altor  Religii  [întru  asămă- 
narea  Articuluşului  Dietii  din  Anno  1791  Art.  al 
60-lea]  întru  asemenea  măsură  să-i  cunoască.  In 
toată  nădejdea  de  îndreptare  fiind 

Al  prea  Cinstitului  Magistrat 

Prea  Plecată  Slugă 
Georgius  Haines  m.  p., 

Protop.  Braş.  neunit. 

Adresa:  La  prea  Cinstitul  Magistrat  al  Crăeştii 
şi  slobodei  Cetăţi  Braşovului  Domnilor  Domni  mie 
milostivi  Patroni11. 

* 

Ce  curaj  din  partea  unor  popi  valachi!  —  Gaudi, 
în  raportul  său  de  justificare  cătră  Magistrat,  cere 
satisfacţie  pentru  ofensa  ce  i  s’a  adus,  iar  preoţilor, 
iubitori  de  evangelie,  le  dă  sfatul  ca,  în  loc  să  se 
servească  de  citatele  unor  filosofi  sceptici,  să  ce- 

tească  pasagiul  din  evangelia  dela  Mateiu,  cap  V, 
vers  22  sequentes. 

Magistratul,  în  răspunsul  trimis  Protopopului 
Haines,  îi  spune  că  expresiile  ofensatoare  din  jalba 
popilor  să  le  înfrunte  cât  mai  aspru  şi  să  i  în¬ 
veţe  ca  şi  în  scris  să  păstreze  cuvenita  cinste 
şi  modestie,  pentrucă  altcum  Magistratul,  va  pedepsi 
cât  mai  aspru  o  purtare  atât  de  necuviincioasă. 

C.  Muşlea, 

_  preot- prof. 

Creştinismul  şi  aspiraţiile  lumii  moderne.1 

n. 

Aspiraţiile  şi  strâmtoarea  omului  modern  nu  sunt 
decât  expresiunea  individuală  a  aspiraţiilor  şi  a  su¬ 
ferinţelor  lumii  moderne.  Aceasta  ne-a  apărut  sfâşiată, 
divizată  în  colectivităţi  de  popoare  sau  de  clase  politice 
sau  economice,  dintre  cari  fiecare  se  simte  chemată  să 
fie,  să  trăiască,  să  realizeze  toate  virtualităţile  pe  cari 
le  poartă  în  ea.  Şi  chiar  prin  acest  fapt,  aceste  colec¬ 
tivităţi  diverse,  în  interiorul  unei  naţiuni,  sau  în  câmpul 
imens  pe  care-1  constitue  lumea,  nu  încetează  a  se  ri¬ 
dica  unele  contra  altora,  în  aceeaş  dorinţă  de  a  trăi  şi 
de  a  fi  prin  ele  înşile  şi  pentru  ele  înşile. 

Şi  cu  toate  acestea,  în  inima  acestor  colectivităţi 
nu  încetează  de  a  se  afirma  şi  de  a  se  desvolta  senti¬ 
mentul,  aici  conştient,  dincolo  obscur,  că  ele  nu  pot 
nici  unele,  nici  altele  să  realizeze  aceste  virtualităţi  pe 
cari  Ie  poartă  în  ele  întrecându  se  unele  pe  altele.  So¬ 
lidare  unele  cu  de  altele,  ele  trebue  să  se  servească 
unele  pe  altele  pentru  a  ajunge  să  fie,  atât  unele  cât 
şi  altele,  ceeace  simt  că  sunt  chemate  să  devină. 

Un  desechilibru  se  introduce  în  viaţa  naţiunilor  ca 
şi  în  viaţa  indivizilor,  desechilibru  cauzat  de  lupta  ace¬ 
stor  două  tendinţe  ce  se  cred  contradictorii,  atunci  când 
creştinismul  vrea  să  ni  le  arete  ca  complimentare. 

1  Din  volumul  de  conferinţe:  Marc  Boegner,  Le  C 'ristianisme  et  le 
monde  modern.  Paris,  Fischbacher,  1928. 

Creştinismul  condamnă  orice  naţionalism  absolut 
care  nesocoteşte  celelalte  naţiuni,  sau  care  nu  vede  în 
ele  decât  mijlocul  de  care  caută  să  se  servească  pentru 
a  triumfa  interesele  sale  sau  voinţa  sa  dominantă. 

Creştinismul  condamnă  orice  internaţionalism,  de 
orice  caracter  ar  fi,  care  ignorează  diversitatea  geniilor 
naţionale.  El  condamnă  orice  concepţiune  a  vieţii  ome¬ 
neşti,  care  se  basează  pe  antagonismul  dintre  popoare 
sau  dintre  clase.  Şi  el  înţelege  să  reamintească  oame¬ 
nilor  şi  colectivităţilor  omeneşti  această  afirmaţie  cen¬ 
trală:  să  se  ştie  că  lumea,  atâta  timp  cât  nu  seva  de¬ 
cide  să  restaureze  în  ea  solidarităţile  dorite  de  Dum¬ 
nezeu,  solidaritatea  între  capital,  inteligenţă  şi  lucru, 
între  forţele  de  producţiune  şi  forţele  de  consumare, 
solidaritatea  între  popoare,  va  suferi  inevitabil  groaznice 
catastrofe. 

Aici  se  vădeşte  marea  contrazicere  a  lumii  mo¬ 
derne:  fiecare  dintre  părţile  sale  înţelege  să  trăiască 
pentru  ea  însuşi,  să  se  realizeze  prin  ea  însăşi  şi  pentru 
ea  însăşi  şi  cu  toate  acestea  ea  ştie  prea  bine,  prin  o 
experienţă  dureroasă  care  nu  încetează  de  a  se  adânci 
an  de  an  tot  mai  mult,  dar  mai  ales  dela  răsboiu  încoace, 
că  îi  este  imposibil  să  realizeze  ceeace  crede  că  face 
geniul  său  propriu  sau  vocaţiunea  sa  particulară  neso¬ 
cotind  pe  celelalte,  ci,  din  contră,  trebue  să  vrea  să 
fie  solidari  cu  alţii. 

Lucrul  acesta  cere,  cu  toate  acestea,  ca  colectivi¬ 
tăţile  omeneşti,  renunţând  a  se  considera  ca  fiind  fie¬ 
care  un  centru  de  drepturi  cari  trebuesc  valorificate,  să 
înveţe  să  se  considere  ca  un  centru  de  drepturi  şi  de 
responsabilităţi  şi  să-i  recunoască  fiecărei  colectivităţi 
cât  şi  fiecărei  creaturi  omeneşti  un  drept  la  viaţă,  la 
viaţa  materială,  la  viaţa  temporală,  dar  şi  la  viaţa  spi¬ 
ritului,  a  cărei  înmugurire  şi  desvoltare  trebue  să  se  facă 
în  mediurile  în  care,  vai,  nu  le  este  dată  posibilitatea. 

Ca  atare  umanitatea,  lumea  modernă  în  diversele 
sale  părţi  şi  în  totalitatea  sa,  trebue  să  vină  în  chip 
conştient  şi  de  bună  voie  la  un  isvor  de  viaţă  spiri¬ 
tuală.  Şi  încă  odată,  care  isvor  de  viaţă  spirituală  ni  se 
revelează  mai  fecund  şi  mai  curat  decât  creştinismul, 

care  arată  oamenilor  şi  colectivităţilor  omeneşti  că  la 
originea  vieţii  lor  este  Acela  în  care  oamenii  revăd  pe 
Tatăl  şi  prin  care  se  recunosc  de  fraţi  unii  altora? 

Domnilor,  aici  la  punctul  la  care  am  ajuns,  ştiu 
ceeace  pot  cugeta  unii  dintre  auditorii  acestor  conte- 
rente:  «Tot  ceeace  spuneţi,  poate,  e  drept,  dar  tot 
ceeace  spuneţi  se  izbeşte  de  un  fapt  pe  care  nu  l  puteţi 
nega  şi  acesta  este  eşecul  creştinismului.  Creştinismul 
nu  a  reuşit  în  trecut ;  este  de  necrezut  ca  ei  pe  viitor 
să  se  arate  capabil  de  a  le  da  oamenilor  ceeace  nu  le-a 
dat  altădată.  Şi  atunci,  e  imposibil  ca  lumea  să  i  se 
adreseze  vre-odată  pentruca  să  primească  dela  el  mân¬ 
tuirea». 

Cred,  că  am  arătat  destul  în  cursul  întreţinerilor 
noastre,  că  diversele  confesiuni  creştine  şi  multiplele  in¬ 
terpretări  spirituale  şi  sociale  ale  creştinismului  nu  sunt 
nişte  idoli  în  faţa  mea  şi  nu  şovăesc  să  recunosc  gre¬ 
şelile  sau  lipsurile  uneia  sau  alteia  dintre  ele.  x 

Cu  toate  aceste  permiteţi-mi  să  spun,  să  nu  fie 
cineva  nedrept  şi  în  ce  priveşte  punctul  acesta  cât  şi 
altele,  să  nu  diformeze  după  bunul  său  plac  adevărul, 
sub  pretext  de  sinceritate  faţă  de  sine  însuşi  şi  faţă  de 
lecţiile  de  istorie. 

Deja  în  secolul  trecut  spunea  un  filosof:  Noi  purtăm 
în  noi  multe  lucruri,  cari  nu  sunt  datorite  decât  creşti¬ 
nismului  şi  cari,  devenind  pentru  noi  o  a  doua  natură 
nu  ni  se  par  a  fi  efectul  creştinismului,  ci  efectul  naturii 
umane  universale.  Să  înceteze  pentru  totdeauna  de  a 
se  mai  spune  şi  de  a  se  mai  propovedui  că  creştinismul, 
sau  mai  exact  Evanghelia,  este  contrară  oricărei  civi¬ 
lizaţii  şi  că  ea  este  un  factor  de  desordine  şi  de  revoluţie. 

In  ceeace  priveşte  acest  punct,  chiem  mărturia  istori¬ 
cului  celui  mai  informat  despre  începuturile  vieţii  noastre 
naţionale,  Camille  Iullian,  care,  într’o  conferinţă  pe 
care  a  ţinut-o  de  curând  la  «Colege  de  France»  asupra 
«Virtuţii  Creştinismului»  se  exprima  astfel:  «Cei  dintâi 
discipbli  ai  Iui  Hristos  au  fost  nişte  pescari  săraci,  ne¬ 
învăţaţi  şi  simpli,  ceeace  n’a  împiedecat  ca  dela  ei  să 
pornească  una  dintre  cele  mai  puternice  impulsiuni  inte- 

lectuale  ale  umanităţii.  Dela  întâia  generaţie  de  creştini, 
se  predica,  adecă  se  impunea  legi  oratorice,  se  discuta, 
adecă  se  medita  asupra  problemelor  vieţii  şi  se  comenta 
Scriptura.  Creştinismul  născut  dintr’o  carte,  deveni  repede 
o  religie  a  cărturarilor.  De  cine  credeţi  că  a  fost  con¬ 
vertită  Oalia  la  latinitate  şi  cui  credeţi  că  se  datoreşte 
faptul  că  ea  a  fost  silită  să  vorbească  latineşte? 

«Dominaţiei  romane,  legiunilor  sale,  delegaţilor  săi, 
negustorilor  săî,  retorilor  săi?  Nu!  dacă  latina  a  ajuns 
până  în  cele  mai  ascunse  colţuri  ale  văilor  şi  ale  pădu¬ 
rilor,  până  în  colibele  ţăranilor,  este  a  se  mulţumi  im- 
nelor  lui  Hilaire  de  Poiţiers,  predicilor  lui  Martin  de 
Tours  şi  pioaselor  istorisiri  pe  cari  le  compuse  Suplicius 
Sevei».  Dar  ce  să  zicem  despre  acţiunea  civilizatoare 
exercitată  de  faptul  că  creştinismul  a  făcut  ca  oamenii  acelei 
epoce  îndepărtate  să  se  ajute  în  cunoaşterea,  în  lectura 
şi  în  iubirea  aceleeaşi  cărţi? 

«Pentru  ansamblul  oamenilor,  mai  spune  lullian,  a 
ceti  Biblia  însemnează  a  se  uni  fără  a  se  cunoaşte, 
sau  mai  curând  însemnează  a  se  cunoaşte,  fără  a  se 
vedea.  Inspirându-se  din  aceleaşi  cuvinte,  ei  sunt  ca 
însufleţiţi  de  acelaş  Duh.  Ei  comunică  prin  singura  lectură 
cu  o  umanitate  invizibilă.  Cu  ajutorul  cuvintelor  asemănă¬ 
toare  ei  îşi  făuresc  o  viaţă  asemănătoare.  In  sfârşit 
Biblia  a  fost  cel  mai  puternic  ferment  al  marei  patrii 
terestre  şi  am  putea  spune,  agentul  cel  mai  curat  ai 
ideilor  internaţionale». 

Dar  în  evul  mediu,  cine  se  străduiască,  în  mijlocul 
luptelor  feudale,  să  fie  mesagerul  neobosit  al  păcii? 
Cine,  dacă  nu  Biserica,  a  deschis  şcoale  şi  mai  târziu 
primele  spitale? 

Cine  în  secolul  al  XVI  lea  şi  în  al  XVII-lea  afirma 
în  numele  Evangheliei  valoarea  sfântă  a  personalităţii 
umane,  dacă  nu  Reformaţiunea  religioasă  ?  Iar  bazaţi  pe 
afirmarea  valorii  persoanei  umane,  cine  a  edificat  ceeace 
azi  este  o  bogăţie  a  lumii  moderne;  dreptul  oamenilor, 
dacă  nu  Suarez  şi  Vittoria,  doi  catolici  şi  toţî  juris¬ 
consulţii  reformaţi  cari,  în  urma  lui  Grotius,  constituiră 
dreptul  oamenilor  în  secolul  al  XVII-lea  şi  al  XVIII-lea. 

Şi  cine,  irebue  să  ne  întrebăm,  cine  a  văzut,  cine 
a  denunţat,  cine  a  căutat  să  prevină  sau  să  vindece 
relele  determinate  de  însăşi  desfăşurarea  civilizaţiei? 

Dar  sclavajul?!  A,  ştiu,  voi  puteţi  cită  cuvintele 
lui  Grotius,  prin  cari  afirma  legitimitatea  sclăviei. 
Insă  în  aceeaşi  epocă  un  Sinod  al  Bisericilor  Reformate 
din  Franţa,  reunite  la  Alencon  1637,  protesta  contra 
tratatului  negoţului  cu  negrii. 

Aceia  cari  în  1774  au  dat  Statelor  Unite  exemplul 
liberării  sclavilor  au  fost  creştinii  Quekeri.  Tot  un  creştin 
şi  anume  Wilberfors  a  fost  acela  care,  grupând  în  jurul 
său  câţiva  oameni  curagioşi  determinară,  în  decurs  de 
18  ani  de  eforturi,  parlamentul  englez  să  adopte  un 
bil,  prin  care  să  desfiinţeze  negoţul  cu  negrii  şi  făcu 
astfel  posibilă  recunoaşterea  aceluiaş  principiu  de  către 
congresul  din  Viena. 

Dar  sclavajul  indigenilor  Coloniilor  noastre  de  care 
ni  se  vorbeşte  atât  de  mult?  Desigur  nu  pot  trece  cu 
vederea  nepăsarea  de  care  sunt  capabile  autorităţile  din 
colonii  şi  nu  ignorez  nici  suferinţele  pe  cari  prea  adesea 
trebue  să  le  îndure  popoarele  pe  cari  Europa  creştină 
are  datoria  să  le  ridice  la  adevărata  libertate  şi  pe  cari 
ea  totuşi  le  priveşte  prea  adesea  ca  pe  nişte  simple 
rezervoare  de  lucru. 

«Coloniile  au  lipsă  de  braţe  de  lucru,  remarcă  pro¬ 
fesorul  Raoul  Allier  în  recenta  sa  lucrare  asupra  non- 
civilizaţilor,  dar  ele  au  interesul  ca  aceste  braţe  de  lucru 
să  nu  fie  compuse  din  simple  maşini».,. 

Problema  e  de  a  face  din  toţi  indigenii  oameni 
adevăraţi,  oameni  complecţi,  oameni  capabili  de  orice 
progres,  capabili  de  a  scăpa  de  puţinul  lor  capital  de 
cunoştinţe  primitive  şi  superficiale,  capabili  de  a-şi  înăbuşi 
poftele  lor  interioare,  în  sfârşit  capabili  de  a  avea  am¬ 
biţiuni  legitime  fiind  feriţi  de  vanitatea  care  naşte  oameni 
de  paie. 

întreb  şi  eu  cu  Dl.  Allier,  dacă  există  vre  o  filosofie, 
vreo  liber  cugetare,  vre-o  organizaţie  socială  sau  socia¬ 
listă,  care  să  determine  pe  oameni  şi  pe  femei  să  se 
ataşeze  la  opera  minunată  a  acestei  transformări? 

Faptele  răspund,  cel  puţin  până  în  prezent:  «Evan¬ 
ghelia,  şi  numai  Evanghelia  a  determinat  pe  europeni, 
să  străbată  în  mijlocul  popoarelor  indigene  nu  pentru 
a  pretinde  dela  ei  munca  necesară  exploatării  bogăţiilor 
solului  lor  sau  subsolului  lor,  ci  pentru  a-i  iubi  ca  pe 
nişte  fraţi  şi  a-i  ajuta  să  ia  la  cunoştinţă  chemarea  pe 
care  Dumnezeu  o  adresează  poporului  lor  cât  şi  tuturor 
celorlalte  popoare  ale  pământului. 

Dar  sclavajul  femeilor  şi  al  copiilor  din  uzine? 
Cine  s’a  ridicat  contra  odioaselor  nedreptăţi,  chiar  dela 
începutul  marei  industrii?  Cine  a  priceput  mai  intim 
necesitatea  unei  legislaţii  internaţionale  a  lucrului?  Cine 
a  rugat  guvernul  şi  pe  şeful  statului  să  se  înţeleagă  în 
acest  scop,  dacă  nu  un  creştin  protestant,  Daniil  cel 
Mare? 

Dar  sclavajul  Albilor?  Sclavajul  femeilor  din  Europa 
sau  din  America,  determinat  de  negoţul  Albilor,  sau  de 
reglementarea  viţiului?  Cine  dar  a  denunţat  această  in¬ 
famie,  cine  a  trezit,  în  Europa  secolului  al  XlX-lea,  con¬ 
ştiinţele  de  mult  adormite,  dacă  nu  o  nobilă  femee,  o 
creştină,  Iosefina  Buler,  al  cărei  centenar  se  va  come¬ 
mora  anul  acesta? 

.  Dar  imoralitatea  publică?  Cine  a  stigmatizat-o  în 
mijlocul  poporului  nostru?  Cine  a  încercat,  şi  în  această 
privinţă,  să  trezească  conştiinţele,  să  scoată  din  inerţie 
pe  oamenii  oneşti,  a-i  grupa  în  lupta  contra  viţiului 
care  cotropeşte  străzile  şi  părtunde  prin  jurnale  până 
în  familiile  noastre? 

Este  aceasta  opera  socialiştilor,  cari  se  pretind  amicii 
poporului?  E  opera  liber-cugetătorilor ?  Nu,  domnilor, 
e  opera  creştinilor. 

Cine  în  sfârşit  a  angajat  lupta  contra  afirmării  că 
răsboiul  era  un  mijloc  legitim  pentru  a  rezolvi  con¬ 
flictele  cari  se  iveau  între  popoare?  Şi  aici  istoria  mă 
obligă  să  numesc  un  creştin,  un  creştin  francez,  quekărul 
Antonie  Benezet  care  în  jumătatea  a  doua  a  secolului 
al  XVIII-lea  fonda  în  Statele- Unite  prima  Asociaţie  pentru 
menţinerea  păcii. 

Iar  când  desfăşurarea  civilizaţiei  industriale  a  făcut 

ca  cele  două  forţe  complimentare:  munca  şi  capitalul 
să  se  ridice  una  contra  alteia,  vă  întreb  eu,  cine  a  între¬ 
zărit  şi  a  cercat  să  aplice  în  chip  practic  soluţiile  con¬ 
flictului,  dacă  nu  patronii  creştini  ai  Alascei,  în  încer¬ 
cările  lor  de  participare  la  beneficii,  apoi  drepţii  pioneri 
ai  Rochdalului,  cari  s’au  distins  pe  terenul  cooperării  şi, 
în  sfârşit  acei  Francezi,  cari,  pătrunşi  de  spiritul  Evan¬ 
gheliei,  fondară  şcoala  din  Nîmes,  din  Boyre  şi 
Charles  Gide? 

Să  nu  se  pună  la  activul  creştinismului  toate  faptele 
rele  datorite  desfăşurării  unei  civilizaţii  care  poartă  în 
ea  multe  elemente  de  păgânism,  ci  să  se  socotească  la 
activul  creştinismului,  tot  ceeace  au  intrevăzut,  au  fondat 
şi  s’au  străduit  să  desfăşoare  oamenii  cari  au  trăit  în 
legătură  cu  Isus  Hristos. 

Intr’adevăr  ar  putea  foarte  uşor  cineva  să  tragă 
concluzia  că  există  o  opoziţie  neînlăturată  fie  între  inte¬ 
ligenţă  şi  creştinism,  fie  între  umanitatea  ce  se  trudeşte, 
sufere  şi  sperează  şi  religia  lui  Isus  Hristos.  Opoziţia 
ireductibilă  există  între  păcat  şi  creştinism,  între  con¬ 
cepţia  de  viaţă  individuală  şi  colectivă  bazată  pe  pofta 
de  plăcere  şi  de  dominare  şi  între  creştinism. 

Dar  oamenilor  de  astăzi,  cât  şi  oamenilor  de  mâne, 
cu  problemele  nouă  pe  cari  vor  avea  să  Ie  confrunte 
şi  să  le  rezolve,  creştinismul  nu  va  înceta  să  le  repete : 
Vreţi  dreptate?  Coborâţi-vă  în  voi  înşi-vă  şi  vă  faceţi 
stăpâni  pe  toate  forţele  de  îndreptare  cari  există  în 
inimile  voastre. 

Vreţi  pacea  între  clasele  sociale  şi  între  popoarele 
umanităţii  ?  Coborâţi-vă  în  voi  înşi-vă  şi  vă  faceţi  stăpâni 
ai  dorinţelor  de  dominare  şi  de  posesiune  care  ■  se 
găsesc  în  inima  oricărui  om. 

Doriţi  o  ordine  socială  la  adăpostul  căreia  voi  şi 
copiii  voştri  să  puteţi  trăi  în  siguranţă  şi  în  pace?  înţe¬ 
legeţi,  că  nu  poate  să  existe  ordine  socială  durabilă, 
oricare  ar  fi,  acolo  unde  nu  s’a  restaurat  ordinea  inte¬ 
rioară,  acolo  unde  nu  s’au  restabilit  în  suveranitatea 
lor  valorile  morale  şi  spirituale. 

Credeţi  într’un  om  care  a  fost  în  ultimul  secol,  cu 
Renan,  unul  dintre  cei  mai  mari  profeţi  ai  ştienţismului, 
acea  teorie  după  care,  prin  progresul  ştiinţei  şi  al  apli- 
caţiunilor  sale,  umanitatea  va  ajunge  la  fericire,  credeţi 
în  filosoful  Taine,  care  recunoaşte  în  Evanghelie  «sin¬ 
gura  forţă  capabilă  de  a  substitui  iubirea  de  sine  cu 
iubirea  altora,  capabilă  de  a  creea  în  noi  organul  spi¬ 
ritual,  marea  păreche  de  aripi  indispensabilă  pentru  a 
ridica  pe  om  deasupra  lui  însuşi,  deasupra  vieţii  josnice 
şi  deasupra  orizontului  său  mărginit».  Totdeauna  şi  peste 
tot,  adaugă  Taine,  de  o  mie  opt  sute  de  ani,  îndată  ce 
aceste  aripi  au  lipsit  sau  au  fost  tăiate,  moravurile  pu¬ 
blice  sau  private  s’au  degradat.  In  Italia  în  timpul  Re¬ 
naşterii,  în  Anglia,  sub  Restaurare,  în  Franţa  sub  Con¬ 
venţie  şi  Directorat,  s’a  văzut  cum  a  devenit  omul  păgân 
ca  şi  în  secolul  dintâi,  el  se  găsia  ca  pe  timpul  lui 
August  sau  al  lui  Tiberiu,  adecă  voluptos  şi  aspru.  El 
abuza  de  alţii  şi  de  el  însuşi.  Egoismul  brutal  şi  cal¬ 
culator  începuse  să  se  întărească  tot  mai  mult;  cruzimea 
şi  sensualitatea  se  lăfăiau,  societatea  devenia  un  Ioc 
periculos,  un  loc  rău. 

Taine  avea  dreptate,  domnilor.  Cu  toate  acestea, 
să  nu  credeţi  că  Taine  ar  fi  crezut  că,  în  virtutea  nu 
ştiu  cărei  fatalităţi  a  istoriei  sau  a  unui  decret  etern  al 
lui  Dumnezeu,  omenirea  va  reveni  cândva  în  chip  ne¬ 
cesar  Ia  isvorul  spiritual,  care  este  creştinismul.  Con¬ 
flictul  între  creştinism  şi  lumea  modernă  poate  să  se 
isprăvească  aici  pe  pământ  prin  victoria  forţelor  necu¬ 
rate  care  conspiră  contra  spiritului.  Căci  «viaţa  spiri¬ 
tuală  nu  este  numai  afacerea  lui  Dumnezeu  ci  şi  a 
omului.  Omului  i  se  oferă  o  imensă  libertate,  care  e 
totodată  imensă  probă  a  forţelor  spiritului  său.  Şi  ajun¬ 
gând  la  noi  din  depărtarea  veacurilor,  noi  înţelegem 
întrebarea  lui  Hristos  al  Evangheliei:  «Când  Fiul  Omului 
va  reveni,  găsi-va  credinţă  pe  pământ?» 

(Va  urma).  Trad,  de  Oct.  Dragoş. 

MIŞCAREA  LITERARA. 

Antike  und  Christentum,  Kultur-  und  religionsgeschicht- 
liche  Studien  von  Dr.  Franz  fosef  Dolger,  Bând  I:  Heft  1, 
2,  Miiister  in  Westt’aien.  Aschendorfsche  Verlagsbuch- 
handlung  1929. 

Profesorul  de  istorie  bisericească  veche,  de  Archso- 
logie  creştină,  de  Patrologie  şi  de  Istoria  Religimrlor  dela 
Universitatea  din  Bresîau,  autorul  studiilor  despre  „Ichthus", 
a  început  anul  acesta  o  serie  de  publicsţuni  tetra-anuale 
cu  titlul  de  mai  sus. 

Culegem  din  Introducerea  publicaţiei : 

Creştinismul  trecând  peste  graniţele  Palestinei,  a  intrat 
în  domeniul  culturii  antice-păgâne,  în  care  a  întâlnit  mani¬ 
festări  ale  vieţii  profane  şi  religioase,  faţă  de  cari  trebuia 
să  ia  o  atitudine. 

Această  atitudine  putea  să  fie  numai  o  reprobare  in- 
conciliantă.  când  era  vorba  despre  obiectul  cultului  reli¬ 
gios  întâlnit  în  domeniul  acelei  culturi,  însă  ea  putea  să  ia 
şi  forma  unei  acomodări  „în  ceremoniile  consacrărilor  re¬ 
ligioase  şi-a  serviciului  divin,  în  manifestări'e  vieţii  casnice 
legate  multiplu  de  religie,  în  moravurile  sociale,  în  formu¬ 
larea  conceptuală  şi  linbistică  a  cuprinsului  credinţii,  în 
expunerea  în  artă  a  faptelor  mântuitoare,  fie  în  case,  în 
cimitiruri  şi  localurile  de  cult.  Această  acomodare  se  putea 
efectua  mai  ales  când  nu  exista  contradicţie  între  acelea 
şi  credinţa  creştină". 

Fenomenul  se  arată  în  toate  domeniile  vieţii  cari  fac 
obiectul  Teologiei  istorice:  al  Arheologiei  creştine,  al  Pa- 
trologiei  şi  Istoriei  dogmelor,  al  Istoriei  bisericeşti  si  litur¬ 
gice  şi  al  Istoriei  literare.  -  - 

„Sa  făcut  Istoriei  b  sericeşti  nu  pe  nedrept  reproşul 
de-a  fi  mai  mult  o  Istorie  a  misiunii,  a  persecuţiilor  şi  a 
ereziilor.  De  aceea  în  „Antike  und  Christentum“  se  va 
pune  mai  mult  pond  pe  viaţa  internă  a  bisericii  şi  a  cre¬ 
ştinismului.  Ceeace  ştim  până  acum  bunăoară  despre  mo¬ 
ravurile  casnice  ale  creştinilor  şi  viaţa  lor  privată  religi¬ 
oasă,  abia  merită  să  mai  amintim". 

Publicaţiile  profesorului  Dolger  sunt  cu  atât  mai  apre¬ 
ciabile,  cu  cât  ele  vm  ca  un  contrapond  al  direcţiunii  inau¬ 
gurate  de  Usener,  Dieterich,  Frazer  şi  dominante  azi  în 
Teologia  istorică  protestantă,  care  vede  nu  numai  în  manife¬ 
stările  accesorii  ale  creştinismului  influinţa  culturilor  întâl¬ 
nite  în  cale,  ci  şi  în  însăşi  esenţa  dogmatică  a  lui. 

Cuprinsul  primului  caet :  Heidnische  und  Chrisiliche 
Brotstempel  mit  religiosen  Zeichen.  Kaiser  Theodosius  der 

Grosse  und  Bischof  Ambrosius  von  Mailand  in  einer  Aus- 
seinandersetzung  zwischen  Predigt  und  Messliturgie. 

Partea  cea  mai  mare  din  caetul  al  2-lea  îl  cuprinde 
cultul  Măriei  Ia  Coliridiani. 

* 

B'dhme  Kurt:  Die  Krisis  der  englischen  Staatskirche. 
Der  Streit  um  das  „Prayer  Book“  X  u.  82  S.  8  1929. 
Leopold  Klotz  Verlag,  Gotha.  Cearta  engleză  pentru  „Prayer 
Book“  a  trezit  interesul  opiniei  publice  nu  numai  în  Anglia, 
ci  şi  în  aproape  toate  Ţările. 

Pornind  dela  această  ceartă,  autorul  schiţează  un  ta¬ 
blou  al  caracterului  specific  al  Bisericii  anglicane  şi-ai  cu¬ 
rentelor  politico-bisericeşti  ce  se  luptă  pentru  dominanţă 
în  Biserica  de  stat  engleză. 

Din  cuprins:  Pentru  Istoria  Prayer  Book-ului  în  legă- 
ură  cu  Istoria  reformaţiunii,  Prayer  Book  în  lumina  con- 
erinţelor  Lambeth  (1867—1929),  cearta  Prayer  Book 
1927—28),  Decursul  lucrărilor  de  reviziune  (1867 — 1928), 
3artidele  disputante:  Evanghelicii,  Anglo-catolicii,  Moder¬ 
niştii,  Bisericile  libere  etc. 

Cartea  este  preţioasă  pentru  înţelegerea  situaţiei  de 
azi  din  Biserica  anglicană. 

* 

Filaret  Vafidis :  Eclesiastike  Historia,  voi.  III  partea  2 
(1700—1908),  Alexandria  1928,  Tipografia  patriarhală. 
25X16.  IV+864,  XXXVIII,  200  drachme. 

împărţirea: 

Periodul  VI  (1709-1908). 

a)  Biserica  ortodoxă  (1 — 641): 

1.  Biserica  ortodoxă  în  împărăţia  turcească  cu  4  câpi‘ 
tole  (1-423). 

Cap.  I. 

Legăturile  Bisericii  ortodoxe  din  împărăţia  turcească 
cu  organizaţiile  politice  şi  bisericeşti  din  afară :  cu  stăpâ¬ 
nirea  turcească,  cu  catolicismul,  protestantismul  catolicii 
vechi  (1 — 141). 

Cap.  IL 

Eresii  şi  schisme  şi  alte  heterodidascalii :  diverse 
eresii,  certe,  heterodidascalii,  chestiunea  bulgară,  chestiunea 
românească  (141 — 253). 

Cap.  ia 

Viaţa  internă  a  Bisericii:  organizaţia,  cultul,  viaţa 
morală  (253-381). 

Cap.  IV. 

Literatura  bisericească  [381 — 423). 

2.  Biserica  rusească  cu  aceleaşi  4  capitole  (423—498). 

3.  Biserica  din  regatul  grecesc  (498—554). 

4.  Biserica  ortodoxă  din  Austro-ungaria,  Serbia,  Mun* 
tenegru  şi  România  (554—605). 

5.  Bisericile  răsăritene  eretice  (605—636). 

b]  Biserica  din  Apus  [641 — 864). 

1.  Protestantismul  [641 — 774). 

2.  Catolicismul  [774—862]. 

Cartea  este  de  mare  preţ  pentru  materialul  mult 
adunat  privitor  la  Biserica  ortodoxă  chiar  dacă  acest  ma¬ 
terial  nu  este  cules  totdeauna  din  isvosrele  cele  mai  si¬ 
gure  şi  chiar  dacă  prea  marea  durere  de  inimă  pentru 
neamul  său,  duce  pe  autor  de  multeori  Ia  adevărate  fi¬ 
lipice  împotriva  Românilor.  Cum  n'am  fi  vinovaţi  când 
„ne-am -arătat  adesea  nerecunoscători  faţă  de  Biserica  şi 
de  neamul  grecesc11.  Aşa  de  nerecunoscători  încât  le-am 
răpit  moşiile  mănăstireşti  „ne-am  revendicat  pe  nedreptul 
independenta  bisericească,  manifestându-ne  în  tot  chipul 
ura  fată  de  Heleni“.  Ba  încă  am  îndrăznit  să  facem  file- 
tism  pretinzând  pe  seama  Aromânilor  episcop  român 
pentru  păstorirea  lor  şi  mai  ales  cerând  să  li  se  încuviin¬ 
ţeze  uzul  limbii  româneşti  în  biserică  [194 — 195). 

O  pretenţiune  pe  care  evident  Scaunul  constantino- 
politan  n’o  putea  îndeplini,  nepurcezâad  această  dorinţă 
din  sufletul  cuţovlachilor  cari  —  bieţii  —  nici  nu  cunosc 
limba  românească  şi  sau  identificat  totdeauna  cu  Helenii 
şi  cu  limba  lor!  [ibid]. 

Am  avea  material  de  polemică  destul  în  acest  ma¬ 
nual  de  Istorie  bisericească,  care  ca  manual  ce  e,  ar 
trebui  să  evite  ieşiri  subiective,  mulţumindu-se  cu  înre¬ 
gistrarea  obiectivă  a  faptelor.  Să  mai  notăm  numai  un 
lucru:  autorul  ar  fi  trebuit  să  fie  condus  de  mai  multe 
scrupule  şi  să  nu  ne  arunce  într’un  capitol  cu  toţi  hetero- 
docşii.  Noroc  numai,  că  privitor  la  Bisericile  ortodoxe  ne¬ 
greceşti,  manualul  nu  prezintă  o  prea  mare  autoritate 
ştiinţifică.  Dr.  D.  Stăniloaie. 

Catolicismul  şi  Românii  din  Ardeal  şi  Ungaria  până 
la  anul  1556.  Acesta  e  titlul  interesantului  studiu  pe  care 

Erofesorul  dela  Academia  Teologică  din  Oradea-mare,  Şt. 

.upşa,  l-a  publicat  de  curând  la  Cernăuţi.  Autorul  studiază 
în  lumina  arhivelor  cercetate  în  mod  sistematic,  una  dintre 
cele  mai  importante  epoci  din  istoria  trecutului  nostru.  Pro- 

fesorul  Lupşa  încercând  a  ajunge  la  concluzii  definitive,  ne 
dă  o  carte  de  mare  merit,  prin  faptul  că  răstoarnă  teza 
greşită  a  unor  autori  subiectivi  şi  preocupaţi,  şi  complec- 
tează  pe  unii  istorici  de  seamă.  „E  falsă  ştirea,  zice  au¬ 
torul,  adusă  în  circulaţie  de  T.  Cipariu,  în  „Acte  şi  fragmente", 
p.  XVX  că  „unirea  cu  besereca  romana  catolica  mea  ina- 
inte  de  Theofilu  şi  Athanasiu  începuse  a  se  face  sub  Ioane 
Corvinu,  fiendu  episcopulu  Matheiu,  mai  alesu  in  ţinutul 
Sabiesului,  numerulu  sufletelor  suindu-se  până  la  30.000. 
(Vezi  Germania  franciscana).  Ci  timpurile  urmatorie  o  îne¬ 
caseră"  ...  N.  lorga  în  „Sate  şi  preoţi”  (p.  316)  scrie  că  epis¬ 
copul  Matei  pentru  Românii  din  Ardeal  ce  nu  voiau  să  fie 
catolici  e  cam  îndoelnic,  iar  dl  Ştefan  Al eteş  în  nota  dela 
p.  44  a  cărţii  sale  de  „Istoria  bisericii  ardelene”  scrie  ho¬ 
tărât,...  că  Mateiu  e  un  episcop  „catolic"  şi  fără  nici  o 
legătură  cu  Românii.  In  cartea  citată  atât  de  vag  de  Ci¬ 
pariu  într' adevăr  nu  se  aminteşte  nici  un  episcop  al  Ro¬ 
mânilor  sau  al  Sebeşului,  cu  numele  Mateiu,  şi  nici  că 
vre-un  episcop  Mateiu  ar  fi  încreştinat  pe  timpul  lui  Ioan 
Corvinul  niscai  Români.  Singurul  loc,  care  poate  să  fi  pri¬ 
cinuit  nenorocita  afirmaţie  a  fie-iertatului  Cipariu  este  ur¬ 
mătorul,  dela  pagina  232  din  Germania  franciscana,  I: 
„Thomas  Mathaei  de  Tragurio,  Episcopus  Sebrenicensis, 
credibilius  Sibenicensis  et  visseconensis  in  Dalmaţia  — 
anno  1440". 

Faptul  că  dintr'un  episcop  catolic  de  Sebenico  (In 
Monum.  Slav.  Merid.  voi.  XXIu,  pag.  89  e  amintit  un  oraş 
bosniac  Srebernic]  din  Dalmaţia  a  făcut  Cipariu  episcop 
unit  sau  unitar  al  Caransebeşului  şi  încă  ascriindu-i  —  fără 
nici  un  temeiu  —  şi  30.000  de  convertiţi  Români  mi-1  ex¬ 
plic  doar  aşa,  că  în  timpurile  tulburi  de  după  revoluţia 
maghiară  din  1848—49  Cipariu  pierzându-şi  în  cea  mai 
mare  parte  biblioteca  sa,  la  1855,  când  scoate  „Acta  et  frag: 
menta”  citează  din  memorie,  şi  astfel  —  întunecat  poate  şi 
de  prozelitismul  unaţionist,  de  care  nu  scapă  nici  un  isto¬ 
riograf  unit  —  a  comis  eroarea  pe  care  şi- au  însuşit-o  apoi, 
neavând  putinţa  sau  bunăvoinţa  de  a  controla,  şi  istorici 
relativ  buni  ca  Bune  a  şi  Karâcsonyi". 

« Această  greşală  tvebue  să  dispară  din  istoriografia  ro¬ 
mână  şi  să  se  ştie,  că  « unirea »  n'a  început  a  se  face  mai 
înainte  de  a  fi  cuprins  lanţul  de  aur  al  împăratului  dela 
Viena  grumazul  negru  al  metropolitului  de  tristă  memorie 
Atanasiu  Anghefr,  [p-  83).  —  Dl  Lupaş  este,  după  cât  ştim, 
întâiul  care  într’o  scriere  specială  cuprinde  relaţiile  Româ¬ 
nilor  din  Ardeal  şi  Ungaria  cu  catolicismul.  El  aruncă  lu¬ 
mină  asupra  celei  mai  puţin  cunoscute  epoci  din  trecutul 
nostru,  deşi  n’a  avut  la  îndemână  decât  „documente  şi 

amintiri  incomplete".  Recomandăm  cartea  cu  toată  căldura, 
mai  ales  atenţiunii  tinerimii  noastre  academice. 

* 

„Biblia  şi  intelectualii1'.  Sub  acest  titlu,  profesorul 
Nicolae  Colan  îmbie  cetitorilor  cea  mai  potrivită  lectură 
ce  li  se  poate  recomanda.  Am  citit  cartea  şi  am  meditat. 
Era  o  carte  necesară.  In  toiul  „secetei  religioase"  care 
bântuie  azi  societatea  intelectualilor  noştri,  ea  desvălue 
comoara  de  mare  preţ  despre  care  cu  drept  cuvânt  se 
poate  spune,  că  e  „mai  dulce  decât  mierea  şi  mai  nutri- 
toare  decât  ori  care  alt  aliment". 

Cartea  cuprinde  o  prefaţă  urmată  de  capitolele :  1  Bi¬ 
blia  şi  intelectualii ;  2  Cartea  care  cucereşte  lumea ;  3  Din 
cuvintele  Scripturii. 

Prin  exemple  strălucite  ca  „Das  Heilige"  de  Rudolf  Otto, 
„Storia  di  Cristo"  a  lui  Papini  „Primaută  du  Spirituel"  a  lui 
Jaques  Mărităm,  autorul  arată  cum  „setea  omului  după  mai 
multă  spiritualitate  în  viaţă  începe  să-şi  facă  drum".  Con¬ 
stată,  cu  regret,  că  pe  când  „la  alte  popoare  e  Biblia  po- 
văţuitorul  tuturora,  e  citită,  discutată  şi  uneori  trăită,  la  noi 
nouăzeci  de  procente  din  intelectuali  nici  n'au  văzut  măcar 
Biblia,  necum  să  o  citească.  Şi  aceasta  „fiindcă  în  şcoalele 
noastre  secundare  se  impun  toate  manualele  posibile,  plus 
toate  cărţile  auxiliare,  numai  cel  mai  folositor  auxiliar  al 
vieţii  —  Biblia  —  nu  se  impune...  Biblia  este  cartea  tuturor 
vremurilor...  Un  om  nu  şi-ar  putea  revendica  titlul  de  inte¬ 
lectual  fără  să  cunoască  Biblia...  Cetindu-o,  Biblia  ne  va 
călăuzi  în  viaţă  cătră  idealurile  superioare  ale  umanităţii. 
Pe  profesor  îl  va  învăţa  să-şi  crească  ucenicii  cu  dragostea 
nemărginită,  părintească  pe  care  a  arătat- o  Isus  ucenicilor 
săi,  pe  judecător  să  judece  mai  drept  decât  Pilat,  pe  financiar 
să  gospodărească  cinstit,  pe  funcţionar  să  slujească  cu  cre¬ 
dinţă,  pe  bogat  să  fie  milostiv,  pe  sărac  să  nu  urască  pe 
celce  vrea  să  fie  mai  mare  —  să  fie  tuturora  slugă,  pe  toţi 
învăluindu-i  în  duhul  dragostei  şi  al  jertfei  aduse  pe  Gol- 
gota,  care  singură  e  în  stare  să  deschidă  perspectivele 
unui  pământ  nou  şi  al  unui  cer  nou,  ca  în  viziunea  apoca¬ 
liptică  a  lui  Isaia  ori  a  discipolilor  lui  moderni  Soloriew 
şi  Merejkowsky..." 

Astfel  de  adevăruri  se  desprind  din  această  carte,  de 
o  extremă  actualitate.  Dela  dl  Colan,  care  ne-a  dat  câteva 
studii  scrise  c'o  adâncă  înţelegere,  nici  nu  ne  puteam  aştepta 
la  altceva. 

* 

Le  Messianisme  par  L.  Dennefeld  professeur  a  l’uni- 
versite  de  Strasbourg,  Paris  1929.  Dintre  concepţiile  reli¬ 
gioase  ale  vechiului  Testament,  Mesianismul  trebue  să  ne 

intereseze  mai  mult.  Ei  care  pregătind  neamul  omenesc 
spre  împărăţia  lui  Dumnezeu,  formează  puntea  de  trecere 
dela  religia  vechiului  la  cea  a  noului  Testament.. 

De  aceste  concepţii  se  ocupă  minuţios  profesorul  Denne- 
feld.  Autorul  pleacă  dela  textul  original,  caută  mai  întâi 
sensul  literal,  sensul  propriu  al  terminilor,  şi  în  felul  acesta 
prinde  ideia  pe  care  profeţii  şi  ascultătorii  lor  şi  au  făcut-o 
despre  era  mesianică.  Mesianismul  îl  urmăreşte  în  des- 
voltarea  sa  istorică,  studiind  diferitele  profeţii  în  ordinea 
cronologică  a  succesiunii  lor.  La  baza  cercetărilor  sale 
pune  critica  literară.  Foloseşte  metoda  comparativă,  adecă 
ideile  mesianice  ale  lui  Israil  le  pune  alături  de  ideile  ase¬ 
mănătoare  ale  celorlalte  popoare  orientale.  Aceasta  o  face 
fiindcă  „mulţi  exegeţi  au  voit  să  dovedească  prin  studiul 
comparativ  al  religiilor  că  Mesianismul  lui  Israil  nu-i  au- 
tohton“. 

Speranţele  mesianice  le  studiază  apoi  în  lumina  reali¬ 
zării  lor  şi  spune,  că  „Mesianismul  a  fost  cea  mai  bună 
orientare  a  umanităţii  spre  mântuirea  care  trebuia  să  vină 
prin  Hristos“.  —  Nu  mă  opresc  la  detalii  (ori  de  e  justificată 
sfărâmarea  în  aşa  fel  a  Psalmilor  şi  a  lui  Isaia  etc.)  ob¬ 
serv  însă,  că  lucrarea  e  scrisă  cu  multă  erudiţie  şi  că  au¬ 
torul  atinge  aproape  toate  chestiunile  în  legătură  cu  Mesia¬ 
nismul.  Eun  volum  foarte  practic,  indispensabil  pentru  celce 
voeşte  să  fie  bine  informat  asupra  Mesianismului. 

_ _  Prof,  N.  Neaga. 

Note  şi  informaţii. 


F.  S.  Episcop  Grigorie  al  Aradului,  robit  de  multi¬ 
plele  sale  preocupări  pastorale  şi  administrative,  găseşte 
totuşi  vreme  să  desfăşoare  şi  o  bogată  activitate  publici¬ 
stică.  Uitimele  numere  ale  revistei  eparhiale  „Biserica  şi 
Şcoala”  din  Arad  ne  aduc  o  serie  de  articole  de  cea 
mai  mare  importanţă  pentru  îndrumarea  preoţimii  noastre 
pe  tărâmul  misionarismului,  în  conformitate  cu  postulatele 
vremii.  Articolele  par  a  se  integra  într’un  manual  de  Pa¬ 
storală,  pe  care  preoţii  noştri  îl  aşteaptă  —  suntem  con¬ 
vinşi  — >  cu  cel  mai  mare  interes. 

* 

Ziarele  din  prima  decadă  a  lunei  Septemvrie  au  făcut 
un  destul  de  răsunător  zgomot  în  jurul  unui  „memorand” 
clandestin  care  învita  poporul  român  de  lege  ortodoxă  să 
se  uniască  cu  Roma  papistaşe  „Memorandum'  -ul  trimis 
tuturor  ziarelor  şi  bărbaţilor  politici  (îndeosebi !}  nu  e 
semnat  de  nici  un  nume,  nici  nu  are  vre-o  indicaţie  care 

să-i  trădeze  originea.  Şi,  cu  toate  acestea,  ori  poate  tocmai 
din  această  pricină,  toată  lumea  este  în  clar  cu  sursa  lui. 
„Memorandum"  ui  pleacă  din  aceeaş  oficină  uniată  din 
cari  au  plecat,  dela  răsboiu  încoace  şi  *n  parte  înainte  de 
răsboiu,  toate  atacurile  neputincioase  împotriva  Bisericii 
ortodoxe  române:  Blajul,  sau  sucursalele  lui. 

Logica  ridicolului  şi  laşului  memorand:  Unitatea  reli¬ 
gioasă  a  României,  şi  ’ndeosebi  a  Românilor,  este  o  ne¬ 
cesitate  politică.  Minorităţile  nu  vor  să  treacă  la  re¬ 
ligia  majorităţii  ortodoxe  De  unde  urmează,  că  înalte  con¬ 
sideraţii  politice  ar  trebui  să  determine  majoritatea  orto¬ 
doxă  a  cetăţenilor  României  să  treacă  Ia...  minoritatea 
catolică. 

Ştiţi  povestea  cu  Mohamed  şi  muntele... 

Unii  oameni  s'au  alarmat  —  vorbind  de  o  ofensivă 
catolică. 

Nu  vă  temeţi,  domnilor,  gloanţele  catolice  sunt  oarbe. . . 
şi  zidul  ortodoxiei  puternic. 

♦ 

Ratificarea  Concordatului  a  stârnit,  dupăcum  şi  era 
de  aşteptat,  protestele  energice  şi  unanime  ale  clerului  şi 
poporului  ortodox  din  România. 

Se  aducea  o  nouă  jignire  Bisericii  neamului  şi  clerul 
—  îndeosebi  —  a  crezut  că  e  de  datoria  lui  cel  pu[in  să 
protesteze.  Şi  a  protestat.  Guvernul  a  interpretat  acest 

Erotest  just  în  sensul  ud  or  acte  de  tulburare  a  ordinei  pu- 
lice  şi  a  purces  în  consecinţă,  modificând  legea  cultelor. 
In  vârtutea  acestei  modificări,  preoţimea  noastră  va  în¬ 
funda  puşcăria,  când  se  va  mai  deda  la  asemenea  proteste. 

De  fapt  această  modificare  a  legii  cultelor  însemnează 
legiferarea  şicanării  preoţimii  noastre.  Căci  motive  seri¬ 
oase  pentru  o  lege  specială  pe  seama  preoţimii  noastre 
nu  au  fost  şi  nu  sunt. 

Preoţimea  noastră  e  mult  prea  disciplinată,  prea  lini¬ 
ştită,  prea  puţin  combativă  —  politiceşte,  —  dacă  vreţi, 
decât  să  dea  prilej  la  o  asemenea  legiferare. 

A  fost  însă  o  vreme,  când,  cu  prilejul  discuţiei  în 
jurul  Legii  Cultelor,  clerul  unit  aranja  procesiuni  zgomo¬ 
toase,  cu  tulburări,  cu  intervenţia  necesară  a  jandarme¬ 
riei,  cu  vâlvă  mare  în  presă  şi  cu  telegrame  la  Vatican. 
Actualii  guvernanţi  —  atunci  în  opoziţie  —  aveau  un  bun 
prilej  să-şi  manifeste  excesiva  lor  grijnicie  pentru  ordinea 
publică  N’au  făcut-o,  fiindcă  atunci  era  vorba  de  prote¬ 
stul  —  fără  temeiu  de  dreptate  —  anticipat,  al  Bisericii 
uniate!  Astăzi  însă...:  Cine  nu’nţelege,  să  ridice  degetul! 

Se  ştie  că  pe  vremuri  întreg  Ardealul  era  încins  cu  un  brâu 
de  mănăstiri  ridicate  în  majoritatea  lor  de  voevozii  şi  boierii 
cucernici  din  principatele  româneşti.  Aceste  lăcaşuri  sfinte  au 
dispărut  însă  cu  timpul,  pentrucă  străinii  —  mai  ales  catolicii 
—  văzând  în  ele  cele  mai  puternice  cetăţi  ale  românismului  de 
dincoace  de  Carpaţi  s’au  îngrijit  să  le  stârpească.  Nici  un  mijloc 
nu  a  fost  cruţat :  ne-au  fost  furate,  incendiate,  sau  dărâmate  cu 
tunul. 

împrejurările  s’au  schimbat.  Visul  unităţii  noastre  naţionale 
s’a  realizat.  Păstorii  duhovniceşti  ai  poporului  nostru  dreptcre- 
dincios  s’au  străduit  să  înalţe  din  nou  lăcaşurile  de  închinare 
şi  de  reculegere. 

Activitatea  aceasta  e  în  plină  desfăşurare.  In  arhidieceză 
s’a  iniţiat  rezidirea  mănăstirii  brâncoveneşti  dela  Sâmbăta-de-sus 
şi  s’a  ridicat  schitul  Păltiniş,  în  eparhia  Orăzii  se  zideşte  mă¬ 
năstirea  din  Izbuc,  în  eparhia  Clujului  i  se  dă  viaţă  vechei  şi 
glorioasei  mănăstiri  a  Râmeţului. 

Poporul  e  însetat  de  contactul  cu  atmosfera  reconfortantă 
a  sfintelor  lăcaşuri.  A  dovedit-o  prin  pclerinagiile  recente,  des¬ 
făşurate  în  toată  amploarea  şi  frumuseţea  lori  la  sf.  mănăstire 
a  Bodrogului  de  sub  conducerea  I.  P.’  C.  Părinte  arhimandrit 
Policarp  Moruşca,  şi  Ia  ruinele  sf.  Mănăstiri  a  Râmeţului,  care 
se  va  rezidi  în  curând  din  grijnicia  cuvioasă  a  clerului  şi  po¬ 
porului  ortodox  din  protopopiatul  Aiudului. 

Sunt  semne  dintre  cele  mai  îmbucurătoare,  că  nu  peste 
mult  fiecare  eparhie  îşi  va  putea  chema  credincioşii  la  apa  vie 
a  evangheliei,  care,  îmbiată  la  mănăstiri,  pare  mai  vie,  mai  zidi¬ 
toare  de  suflet. 

* 

După  răsboiu  o  mulţime  de  tineri,  fii  ai  Bisericii  noastre, 
au  început  a  merge  în  Franţa,  să-şi  complecteze  studiile  teolo¬ 
gice  la  facultăţile  catolice  şi  protestante  de-acolo.  Lucru  îmbu¬ 
curător.  Oficialitatea  noastră  bisericească  şi-a  dat  silinţa  să  cre- 
ieze  acestor  tineri  condiţii  favorabile  de  studiu.  In  scopul  acesta 
Patriarhia  din  Bucureşti  a  întemeiat  şi  un  cămin  studenţesc  la 
Strasbourg,  unde  tinerii  teologi  erau  în  număr  mai  mare.  Că¬ 
minul  „Saint  Ba  sil  “  a  fost  pus  sub  conducerea  profesorului  ca¬ 
tolic  Mgr.  Dib,  care  —  dupăcum  era  de  aşteptat  —  a  introdus 
în  căminul  ortodox,  susţinut  de  Patriarhie,  un  regim  catolic. 
Asta  însă  încă  n’ar  fi  primejdie.  Dar  şi  regimul  duhovnicesc  e 
catolic  în  acest  internat.  Iar  asta-i  lucru  mare,  care  trebue  să 
ne  dea  de  gândit  şi  mai  ales  să  sugereze  sf.  noastre  Patriarhii 
măsuri  imediate. 

Revista  „Raze  de  Lumină"  (Nr.  3  din  a.  c.)  descrie  în  cu¬ 
lori  vii  tendinţele  de  prozelitism  papistăşesc  cari  ies  Ia  supra¬ 
faţă  în  regimul  duhovnicesc  al  internatului  „Saint  Basil“  din 
Strasbourg.  Unele  destăinuiri  făcute  de  foştii  bursieri  ai  Bisericii 

noastre  sunt  deadreptul  alarmante.  Se  zice  —  şi  noi  n’avem 
nici  un  motiv  să  nu  credem  —  că  profesorii  catolici  din  Stras- 
bourg  dau  studenţilor  noştri  spre  meditare  cugetări  ca  acestea : 
„Biserica  ortodoxă  se  caracterizează  prin  ignoranţa  clerului  ei“. 
Etcetera. 

Nu  ştim  ce  va  fi  îndemnat  sf.  Patriarhie  să  numească  di¬ 
rector  al  internatului  „Saint  Basil"  pe  un  catolic,  fie  el  şi  pro¬ 
fesor  de  facultate  teologică.  Ori  nu  s’a  găsit  în  ţară  un  preot 
ortodox,  luminat,  pentru  această  delicată  slujbă? 

Ceeace  s’a  făcut  însă,  s’a  făcut.  Dar  ceeace  trebue  să  se 
facă  îndată  ce  se  vor  verifica  cele  scrise  în  „Raze  de  Lumină “, 
este  schimbarea  directorului  internatului  ortodox  din  Strasbourg. 
Pentru  a  ieşi  din  situaţia  bizară  de  a  patrona  şi  plăti  prozeli¬ 
tismul  catolic  în  mijlocul  tineretului  nostru. 

* 

O  veste  nouă :  pentru  unii  bizară,  pentru  alţii  pur  şi  simplu 
firească.  La  Academia  teologică  din  Orade  şi  la  cea  din  Sibiu 
au  fost  primite  anul  acesta  două  studente :  Minodora  Porge  şi 
Veturia  Muşoiu. 

Evident  studentele,  terminând  Academia  teologică,  nu  vor 
intra  în  cinul  preoţesc.  Fiindcă,  după  canoane,  acest  lucru  e  cu 
neputinţă.  Ele  vor  găsi  însă  în  cadrul  vieţii  bisericeşti  un  teren 
destul  de  vast  pentru  a-şi  pune  toată  ştiinţa  şi  mai  ales  tot  de¬ 
votamentul  în  slujba  Domnului.  Ca  profesoare  de  religie,  ca  mi¬ 
sionare,  ca  agente  ale  carităţii  creştineşti. 

Sufletul  femenin,  cu  inteligenţa,  cu  delicateţea  şi  cu  in¬ 
tuiţia  care-1  caracterizează,  se  vede  că  a  întrezărit  posibilităţile 
multiple  de  a  sluji  Bisericii  neamului;  şi  pentru  o  slujbă  mai 
temeinică  şi  mai  devotată,  se  pregăteşte.  In  şcoală  superioară, 
pentru  a-şi  câştiga  o  concepţie  superioară  despre  viaţă,  din  adân¬ 
cirea  învăţăturilor  mântuitoare  ale  Evangheliei  şi  pentru  a  cu¬ 
noaşte  nevoile  sufleteşti  ale  neamului,  care-şi  aşteaptă  misionari 
de  toate  categoriile  —  de  oriunde  ar  veni  ei. 

Femeile  în  slujba  educaţiei  religioase,  în  slujba  carităţii 
creştine,  în  slujba  lui  Hristos,  iată  lucrul  cel  mai  firesc  din  lume. 
De  aceea  salutăm,  cu  deosebite  nădejdi,  evenimentul  înscrierii 
studentelor  la  Academiile  teologice. 

* 


In  1930  „ Revista  Teologică “  intră  în  al  20-lea  an  de  exi¬ 
stentă.  Redacţia  a  luat  toate  măsurile  pentru  a  scoate  cu  acest 
prilej  un  număr  festiv .  Pentruca  acest  număr,  de  un  cuprins 
bogat,  să  poată  apărea  la  timp,  onoraţii  noştri  colaboratori 
sunt  rugaţi  să-şi  trimită  manuscrisele  lor  până  cel  mai  târziu 
în  1  Decemvrie  a.  c. 


